text: 34 Ug si Jehova misulti ug dugang kang Moises, nga nag-ingon:2 “Sugoa ang mga anak sa Israel, ug ingna sila, ‘Sulod kamo sa yuta sa Canaan.+ Kini mao ang yuta nga mainyo ingon nga panulondon,+ ang yuta sa Canaan sumala sa mga utlanan niini.+3 “‘Ug ang inyong habagatang bahin maoy gikan sa kamingawan sa Zin tupad sa Edom,+ ug ang imong utlanan sa habagatan maoy gikan sa kinatumyan sa Dagat sa Asin+ sa sidlakan.4 Ug ang inyong utlanan moliko gikan sa habagatan sa tungasanan sa Akrabim+ ug motabok ngadto sa Zin, ug ang kinutoban niini maoy sa habagatan sa Kades-barnea;+ ug kini mopadulong sa Hazar-adar+ ug motadlas ngadto sa Azmon.5 Ug ang utlanan moliko sa Azmon paingon sa bul-oganang walog sa Ehipto,+ ug ang kinutoban niini adto sa Dagat.+6 “‘Kon bahin sa utlanan sa kasadpan,+ alang kaninyo kini mao ang Dakong Dagat ug ang kabaybayonan. Kini mao ang inyong utlanan sa kasadpan.7 “‘Karon kini ang mahimong utlanan ninyo sa amihanan: Gikan sa Dakong Dagat maglatid kamo paingon sa Bukid sa Hor+ ingon nga inyong utlanan.8 Gikan sa Bukid sa Hor ilatid ninyo ang utlanan hangtod ngadto sa pagsulod sa Hamat,+ ug ang kinutoban sa utlanan adto sa Zedad.+9 Ug ang utlanan magapadulong ngadto sa Zipron, ug ang kinutoban niini mao ang Hazar-enan.+ Kini ang mahimong utlanan ninyo sa amihanan.10 “‘Unya maglatid kamo ingon nga inyong utlanan sa sidlakan gikan sa Hazar-enan ngadto sa Sepam.11 Ug ang utlanan molugsong gikan sa Sepam ngadto sa Ribla sa sidlakan sa Ain, ug ang utlanan molugsong ug mosangko sa sidlakang bakilid sa dagat sa Kineret.+12 Ug ang utlanan molugsong ngadto sa Jordan, ug ang kinutoban niini mao ang Dagat sa Asin.+ Kini ang mahimong yuta+ ninyo sumala sa mga utlanan niini nga nagalibot.’”13 Busa si Moises nagsugo sa mga anak sa Israel, nga nag-ingon: “Kini mao ang yuta nga inyong bahinbahinon taliwala kaninyo nga panag-iyahon pinaagig ripa,+ ingon sa gisugo ni Jehova nga ihatag ngadto sa siyam ug katunga sa tribo.+14 Kay ang tribo sa mga anak sa mga Rubenhon sumala sa balay sa ilang mga amahan ug ang tribo sa mga anak sa mga Gadhanon sumala sa balay sa ilang mga amahan nakadawat na, ug ang katunga sa tribo ni Manases nakadawat na sa ilang panulondon.+15 Ang duha ug katunga sa tribo nakadawat na sa ilang panulondon gikan sa rehiyon sa Jordan duol sa Jerico pasidlakan sa dapit sa silangan sa adlaw.”+16 Ug si Jehova misulti ug dugang kang Moises, nga nag-ingon:17 “Kini mao ang mga ngalan sa mga tawo nga magbahinbahin sa yuta kaninyo aron kini mapanag-iya, si Eleasar+ nga saserdote ug si Josue nga anak nga lalaki ni Nun.+18 Ug magkuha kamo ug usa ka pangulo gikan sa matag tribo nga magbahinbahin sa yuta aron kini mapanag-iya.+19 Ug mao kini ang mga ngalan sa mga tawo: Sa tribo ni Juda,+ si Caleb nga anak nga lalaki ni Jepune;+20 ug sa tribo sa mga anak ni Simeon,+ si Semuel nga anak nga lalaki ni Amihud;21 sa tribo ni Benjamin,+ si Elidad nga anak nga lalaki ni Kislon;22 ug sa tribo sa mga anak ni Dan+ usa ka pangulo, si Buki nga anak nga lalaki ni Jogli;23 sa mga anak ni Jose,+ sa tribo sa mga anak ni Manases+ usa ka pangulo, si Haniel nga anak nga lalaki ni Epod;24 ug sa tribo sa mga anak ni Epraim+ usa ka pangulo, si Kemuel nga anak nga lalaki ni Siptan;25 ug sa tribo sa mga anak ni Zabulon+ usa ka pangulo, si Elizapan nga anak nga lalaki ni Parnak;26 ug sa tribo sa mga anak ni Isacar+ usa ka pangulo, si Paltiel nga anak nga lalaki ni Azan;27 ug sa tribo sa mga anak ni Aser+ usa ka pangulo, si Ahihud nga anak nga lalaki ni Selomi;28 ug sa tribo sa mga anak ni Neptali+ usa ka pangulo, si Pedahel nga anak nga lalaki ni Amihud.”29 Sila mao ang gisugo ni Jehova aron ang mga anak sa Israel himoong mga tag-iyag yuta sa yuta sa Canaan.+


c: text/html

text:
SUGILANON SA KINABUHI
Ang Akong Unang Gugma Nakatabang Nako sa Paglahutay
KADTO maoy sayong bahin sa ting-init sa 1970. Naadmit ko sa Valley Forge General Hospital, Phoenixville, Pennsylvania, sa United States. Usa ka lalaking nars ang nagmonitor sa presyon sa akong dugo matag 30 minutos. Niadtong panahona ako maoy 20 anyos nga sundalo nga may grabeng sakit. Ang nars, nga magulang lang nakog pipila ka tuig, nabalaka pag-ayo. Samtang nagpadayon sa pag-us-os ang presyon sa akong dugo, ako miingon, “Wala pa ka makakitag tawong namatay no?” Nangluspad siya, ug miingon, “Wala pa.”
Niadtong panahona, morag wala na koy paglaom. Apan nganong naospital man ko? Aw, paasoya ko ninyo sa sugilanon sa akong kinabuhi.
AKONG UNANG KASINATIAN SA GUBAT
Nasakit ko samtang nagtrabaho ingong teknisyan sa operating room panahon sa gubat sa Vietnam. Gusto nakong motabang sa mga masakiton ug samaran, ug nangandoy ko nga mahimong siruhano o surgeon. Miabot ko sa Vietnam niadtong Hulyo 1969. Sama sa uban nga bag-ong abot, gihatagan kog usa ka semana aron makapasibo sa lahi nga time zone ug sa grabeng kainit.
Wala madugay human ko moreport sa akong duty sa surgical hospital sa Mekong Delta sa Dong Tam, nangabot ang daghang helikopter nga gikargahan sa nangamatay ug nangaangol. Makinasod kaayo ko ug kugihan, busa gusto nakong motabang dayon. Ang mga samaran giatiman dayon ug gidala ngadto sa gagmayng container van nga may aircon nga nagsilbing operating room. Nianang gamay nga lawak, ang surgeon, tig-anestisya, ug duha ka nars naningkamot nga masalbar ang mga samaran. Akong namatikdan nga may dagko, itom nga bag nga wala ideskarga gikan sa mga helikopter. Akong nasayran nga mao diay toy gisudlan sa mga parte sa lawas sa mga sundalo nga nabuthan sa bomba. Mao kadto ang akong unang kasinatian sa gubat.
AKONG PAGPANGITA SA DIYOS
Sa batan-on pa ko, nakadungog na ko sa kamatuoran nga gitudlo sa mga Saksi ni Jehova. Ang akong minahal nga inahan nagtuon sa Bibliya uban sa mga Saksi, apan wala siya mabawtismohi. Ganahan kaayo kong moapil sa ilang Bible study. Niana pong panahona, kami sa akong amaama nakalabay sa usa ka Kingdom Hall. Ako siyang gipangutana, “Unsa man na?” Siya mitubag, “Ayaw gyog duol anang mga tawhana!” Kay akong gimahal ug gitahod ang akong amaama, mituo ko niya. Busa, wala na koy kontak sa mga Saksi ni Jehova.
Pagpauli nako gikan sa Vietnam, gibati nako nga gikinahanglan nako ang Diyos. Tungod sa mapait nga mga kasinatian, nahimong tig-a ang akong kasingkasing. Morag wala gyoy nakasabot kon unsay nahitabo sa Vietnam. Akong nahinumdoman ang mga demonstrasyon diin gitawag sa mga nagprotesta ang kasundalohan sa U.S. ingong tigpatayg mga bata tungod sa mga report nga bisan ang inosenteng mga bata gipamatay diha sa gubat.
Aron matagbaw ang akong espirituwal nga kagutom, miadto ko sa lainlaing simbahan. Nahigugma ko sa Diyos sukad pa kaniadto apan wala ko malipay sa akong nasinatian diha sa mga simbahan. Sa ulahi, miadto ko sa Kingdom Hall sa mga Saksi ni Jehova sa Delray Beach, Florida. Dominggo kadto sa Pebrero 1971.
Pagsulod nako, hapit nang mahuman ang pakigpulong publiko, busa nagpabilin ko alang sa pagtuon sa Bantayanang Torre. Wala ko mahinumdom kon unsay gihisgotan, apan mahinumdoman nako ang gagmayng bata nga nagpakli sa ilang Bibliya. Nakadayeg kaayo ko niana! Namati ko ug naniid. Dihang mobiya na unta ko sa Kingdom Hall, usa ka brader nga mga 80 anyos ang miduol nako. Siya si Jim Gardner. Gipakita niya nako ang librong Ang Kamatuoran nga Motultol sa Kinabuhing Dayon ug giingnan ko niya, “Palihog kog basa ani.” Nagsabot mi nga magtuon sa Bibliya pagka-Huwebes sa buntag.
Nianang Dominggo sa gabii kinahanglan kong motrabaho. Nagtrabaho ko sa emergency room sa usa ka pribadong ospital sa Boca Raton, Florida. Mo-duty ko gikan sa alas 11:00 sa gabii hangtod sa alas 7:00 sa buntag. Kay hilom man niadtong gabhiona, gibasa nako ang librong Kamatuoran. Usa ka senyor nga nars ang miduol nako, gilabni ang libro, gitan-aw ang hapin ug misingka, “Ayaw kog ingna nga mahimo na kang usa nila!” Akong gibawi ang libro ug miingon, “Katunga pa lay akong nabasa, pero morag ingon ana gyod ang mahitabo!” Milakaw siya, ug nahuman nakog basa ang libro nianang gabhiona.
Dihang nagkita mi pag-usab ni Brader Gardner nangutana ko niya, “Unsa may atong tun-an?” Siya mitubag, “Ang libro nga akong gihatag nimo.” Ako siyang giingnan, “Nabasa na nako to.” Si Brader Gardner mabinationg mitubag, “Aw, hisgotan una nato ang unang kapitulo.” Dili ko makatuo nga daghan diay kog nasayloan. Gipabasa niya nako ang daghang teksto diha sa akong edisyon sa King James Version nga Bibliya. Sa kataposan, may nakat-onan na ko bahin sa matuod nga Diyos, si Jehova. Si Brader Gardner, nga akong gitawag ug Jim, naghisgot ug tulo ka kapitulo sa librong Kamatuoran uban nako nianang buntaga. Matag Huwebes sa buntag, sukad niadto, magtuon na mig tulo ka kapitulo. Ganahan kaayo ko sa maong mga pagtuon. Pagkadakong pribilehiyo nga matudloan nianang dinihogang igsoon nga nakauban mismo ni Charles T. Russell!
Human sa pipila ka semana, naaprobahan ko ingong magmamantala. Gitabangan ko ni Jim nga mabuntog ang akong mga kabalaka, lakip na ang maylabot sa pagsangyaw sa balaybalay. (Buh. 20:20) Samtang ubanan ko ni Jim sa pagsangyaw, anam-anam nakong nagustohan kining buluhatona. Hangtod karon, giisip gihapon nako ang ministeryo ingong akong kinadak-ang pribilehiyo. Pagkamakapalipay nga mahimong isigkamagbubuhat sa Diyos!—1 Cor. 3:9.
AKONG UNANG GUGMA KANG JEHOVA
Karon duna koy isugilon ninyo—ang mahitungod sa akong unang gugma kang Jehova. (Pin. 2:4) Ang maong gugma nakatabang nako sa pagsagubang sa mapait nga kasinatian panahon sa gubat ug sa uban pang kalisdanan.—Isa. 65:17.
Ang akong gugma kang Jehova nakatabang nako sa pagsagubang sa mapait nga kasinatian panahon sa gubat ug sa uban pang kalisdanan
Akong nahinumdoman ang usa ka espesyal nga adlaw sa tungatungang bahin sa 1971. Bag-o pa kong gipapahawa sa condominium diin ko gipapuyo sa akong ginikanan. Dili gusto sa akong amaama nga may Saksi ni Jehova nga magpuyo sa iyang balay. Niadtong panahona, gamay na lang ang nahibilin sa akong kuwarta. Ang ospital nga akong gitrabahoan nagsuweldo nako kada duha ka semana, ug nagasto nako ni sa pagpamalit ug pormal nga besti aron makauban kog sangyaw ug haom nga magrepresentar kang Jehova. Diha koy diyutayng tinigom, apan tua kini sa usa ka bangko sa Michigan, diin ko nagdako. Busa napugos kog puyo sa akong awto sulod sa pipila ka adlaw. Mamalbas ko ug maligo diha sa CR sa mga gasolinahan.
Usa ka adlaw niana, pagkahuman sa akong duty sa ospital, sayo kong miabot sa Kingdom Hall—pipila ka oras una magsugod ang tigom sa dayon nang pagsangyaw. Samtang naglingkod ko sa likod diin walay makakita nako, akong nahinumdoman ang mga panghitabo sa Vietnam—ang baho sa nasunog nga lawas sa tawo ug ang nagbanaw nga dugo. Daw akong madungog ug makita ang batan-ong mga lalaki nga nagsigeg pangutana nako, “Mabuhi pa ba ko?” Nahibalo ko nga mamatay sila, apan naningkamot ko sa paghupay nila ug sa pagtago sa kamatuoran. Naghuot pag-ayo ang akong dughan.
Naningkamot ko pag-ayo, ilabina dihang mag-atubang sa mga pagsulay ug kalisdanan, nga dili mawala ang akong unang gugma kang Jehova
Miampo ko samtang nagbaha ang akong mga luha. (Sal. 56:8) Napamalandong nako ang paglaom sa pagkabanhaw. Dayon akong naamgohan: Pinaagi sa pagkabanhaw, wagtangon ni Jehova nga Diyos ang tanang epekto sa grabeng pagpinatyanay nga akong nakita ug ang kasakit nga nasinati nako ug sa uban. Banhawon sa Diyos ang maong mga batan-on, ug makabaton silag kahigayonan nga makakat-on sa kamatuoran bahin kaniya. (Buh. 24:15) Nianang tungora, natugob ang akong kasingkasing sa gugma alang kang Jehova. Kadto maoy espesyal gihapon nga adlaw para nako. Sukad niadto, naningkamot ko pag-ayo, ilabina dihang mag-atubang sa mga pagsulay ug kalisdanan, nga dili mawala ang akong unang gugma kang Jehova.
MAAYO KAAYO SI JEHOVA NAKO
Sa gubat, ang mga tawo naghimog ngilngig nga mga butang. Hasta sab ko. Apan natabangan ko sa pagpamalandong sa duha nako ka paboritong teksto. Ang una mao ang Pinadayag 12:10, 11, nga nag-ingon nga makadaog kita batok sa Yawa dili lang pinaagi sa pulong sa atong pagpamatuod kondili tungod usab sa dugo sa Kordero. Ang ikaduha mao ang Galacia 2:20. Nianang tekstoha akong nasayran nga si Jesu-Kristo namatay “alang kanako.” Si Jehova naglantaw kanako pinaagi sa dugo ni Jesus, ug Siya nagpasaylo sa akong gibuhat. Tungod sa maong kamatuoran, akong nabatonan ang hinlong konsensiya ug kana nagpalihok nako sa paghimo sa akong maarangan sa pagtabang sa uban nga mahibalo sa kamatuoran bahin sa atong maluluy-ong Diyos, si Jehova!—Heb. 9:14.
Kon akong hinumdoman ang akong kinabuhi kanhi, mapasalamaton kaayo ko nga wala ko pasagdi ni Jehova. Pananglitan, sa mismong adlaw nga nahibaloan ni Jim nga sa awto na ko nagpuyo, gipailaila ko niya sa usa ka sister nga may boarding house. Nagtuo gyod ko nga gigamit ni Jehova si Jim ug ang maong buotang sister sa pagtagana nakog maanindot nga sak-anan. Maayo kaayo si Jehova! Siya nag-atiman sa iyang matinumanong mga magsisimba.
PAGBALANSE SA KASIBOT UG PAGKAMATAKTIKANHON
Niadtong Mayo 1971, kinahanglan kong moadto sa Michigan aron sa pag-atiman sa pipila ka butang. Una mobiya sa Delray Beach Congregation sa Florida, gipuno nakog literatura ang kargahanan sa likod sa akong awto, ug dayon mibiyahe ko paamihanan sa Interstate 75. Nahurot ang literatura sa wala pa ko makabiya sa kasikbit nga estado sa Georgia. Masiboton kong nagsangyaw sa maayong balita sa Gingharian bisan asa. Mohunong ko sa mga prisohan ug manghatag pa ganig tract sa mga lalaki diha sa CR sa mga hunonganan. Hangtod karon, naghunahuna ko kon may miturok ba sa mga binhi nga akong gipugas.—1 Cor. 3:6, 7.
Apan sa tinuoray lang, niadtong bag-o pa kong nakakat-on sa kamatuoran, dili kaayo ko mataktikanhon, ilabina kon mosangyaw ko sa mga membro sa akong pamilya. Kay nagdilaab sa akong kahiladman ang akong unang gugma kang Jehova, ako maisogon apan sobra ka prangka nga nagsangyaw nila. Gimahal ko pag-ayo ang akong mga igsoon, si John ug Ron, maong pugoso kaayo ko. Sa ulahi, nangayo kog pasaylo nila kay wala nako hunahunaa ang ilang pagbati. Apan, wala gyod ko mohunong sa pag-ampo nga ilang dawaton ang kamatuoran. Sukad niadto, giedukar ko ni Jehova, ug nahimo kong mas mataktikanhon sa pagsangyaw ug pagpanudlo.—Col. 4:6.
UBANG GUGMA SA AKONG KINABUHI
Tinuod, anaa gayod sa akong kasingkasing si Jehova, apan dili sab ko malimot sa ubang gugma sa akong kinabuhi. Gihigugma sab nako ang akong asawa, si Susan. Nangandoy kog kapikas nga motabang nako sa pagtuman sa buluhaton sa Gingharian. Si Susan lig-og baroganan ug hamtong sa espirituwal. Nahinumdom pa ko sa adlaw nga mibisita ko niya dihang managtrato pa mi. Si Susan naglingkod sa balkon sa balay sa iyang ginikanan sa Cranston, Rhode Island. Nagbasa siyag Bantayanang Torre ug may Bibliya sab siya. Nakadayeg ko niya kay bisag segundaryong artikulo ang iyang gibasa, gitan-aw gihapon niya ang mga teksto. Naghunahuna ko, ‘Hamtong gyod ni siya sa espirituwal!’ Naminyo mi niadtong Disyembre 1971, ug mapasalamaton ko kay siya miunong ug mipaluyo gayod nako. Apan ang ako gyong gipabilhan niya mao nga mas labaw ang iyang gugma kang Jehova kay kanako.
Kami ni Susan nakabatog duha ka anak, si Jesse ug Paul. Samtang sila nagdako, si Jehova nagauban kanila. (1 Sam. 3:19) Kay sila mibarog sa kamatuoran, sila naghatag ug kadungganan namo ni Susan. Sila padayong nag-alagad kang Jehova kay ilang gihinumdoman ang ilang unang gugma kaniya. Ang matag usa kanila anaa sa bug-os panahong pag-alagad sulod na sa kapig 20 ka tuig. Mapasigarbohon sab ko sa akong duha ka matahom nga mga umagad, si Stephanie ug Racquel, nga giisip nakong kaugalingong mga anak. Ang akong mga anak naminyog mga babaye nga hamtong sa espirituwal ug nahigugma kang Jehova nga Diyos sa tibuok kasingkasing ug kalag.—Efe. 6:6.
Human sa akong bawtismo, nag-alagad ko ug 16 ka tuig sa Rhode Island, diin nakabaton kog suod nga mga higala. Daghan kog maanindot nga mga kasinatian kauban sa sulondang mga ansiyano didto. Dugang pa, mapasalamaton ko sa daghang nagapanawng magtatan-aw nga nahimong maayong impluwensiya kanako. Pagkadakong pribilehiyo nga mag-alagad uban niining mga brader nga naghupot sa ilang unang gugma kang Jehova! Niadtong 1987 namalhin mi sa North Carolina sa pag-alagad diin mas dako ang panginahanglan, ug didto, daghan sab mig nakaplagang suod nga mga higala. *
Niadtong Agosto 2002, kami ni Susan gidapit nga mahimong membro sa pamilyang Bethel sa Patterson, United States. Nagtrabaho ko sa Service Department, ug si Susan sa laundry. Ganahan kaayo siyang magtrabaho didto! Dayon, sa Agosto 2005, nakapribilehiyo ko sa pag-alagad ingong membro sa Nagamandong Lawas. Mibati kong dili takos sa maong asaynment. Ang akong minahal nga asawa mabalak-ong naghunahuna sa responsabilidad, buluhaton, ug pagbiyahe nga nalangkit niana. Si Susan dili gyod ganahang mosakayg ayroplano, apan sige mig biyahe! Si Susan miingon nga ang mahigugmaong mga komento gikan sa mga asawa sa ubang membro sa Nagamandong Lawas nakatabang niya nga magmadeterminado sa pagpaluyo kanako kutob sa mahimo. Gihimo gyod niya kana, ug misamot ang akong gugma kaniya.
Sa akong opisina dunay daghang letrato nga importante kaayo nako. Nagpahinumdom kini kon unsa ka malipayon ang akong kinabuhi. Daghan na kog nadawat nga maanindot nga mga panalangin tungod sa paghimo sa akong kinamaayohan sa paghinumdom sa akong unang gugma kang Jehova!
^ par. 31 Ang mga detalye bahin sa bug-os panahong pag-alagad ni Brader Morris mabasa sa Ang Bantayanang Torre, Marso 15, 2006, panid 26.

robotstxt: allowed

filter: keep


text:
KAPITULO 2
Ang Gingharian Natukod sa Langit
1, 2. Unsa ang labing talagsaong panghitabo sukad sa kasaysayan, ug nganong dili ikatingala nga kana wala makita sa mga tawo?
MAY mga panghitabo nga nakapausab sa dagan sa kasaysayan. Unsay imong bation kon nabuhi ka sa maong panahon? Makakita kaha ka sa mga panghitabo nga maoy hinungdan sa kausaban? Tingalig dili. Sagad wala makita sa publiko ang mga panghitabo nga nakapukan sa karaang mga rehimen ug mabasa na lang sa mga libro sa kasaysayan. Ang tinuod, ang kadaghanang panghitabo sa kasaysayan planohon sa siradong mga dapit—diha sa lawak diin anaa ang trono sa hari, pribadong tigomanan sa konseho, o mga opisina sa gobyerno. Pero minilyong kinabuhi ang maapektohan niana.
2 Komosta ang labing talagsaong panghitabo sukad sa kasaysayan? Kana nakaapektar sa minilyong kinabuhi pero wala makita sa mga tawo. Kana mao ang pagkatukod sa Gingharian sa Diyos sa langit, ang dugay nang gisaad nga Mesiyanikong gobyerno nga hapit nang maglaglag sa tibuok sistema sa kalibotan. (Basaha ang Daniel 2:34, 35, 44, 45.) Kay wala makita sa mga tawo ang pagkatukod sa Gingharian, makaingon ba kita nga gitago kana ni Jehova? O iya ba hinuong giandam ang iyang maunongong katawhan sa maong panghitabo? Tan-awon nato.
“Ang Akong Mensahero . . . Maghawan sa Dalan sa Akong Atubangan”
3-5. (a) Kinsa ang “mensahero sa pakigsaad” nga gihisgotan sa Malaquias 3:1? (b) Unsay mahitabo sa dili pa moabot sa templo ang “mensahero sa pakigsaad”?
3 Sukad pa sa karaang panahon, giandam na ni Jehova ang iyang katawhan sa pagkatukod sa Mesiyanikong Gingharian. Pananglitan, tagda ang tagna sa Malaquias 3:1: “Tan-awa! Ipadala ko ang akong mensahero, ug siya maghawan sa dalan sa akong atubangan. Ug sa hinanali moabot sa Iyang templo ang matuod nga Ginoo, nga inyong gipangita, ug ang mensahero sa pakigsaad nga inyong gikahimut-an.”
4 Sa modernong adlaw nga katumanan, kanus-a miabot si Jehova, “ang matuod nga Ginoo,” sa pagsusi sa mga nag-alagad sa yutan-ong sawang sa iyang espirituwal nga templo? Ang tagna nagpatin-aw nga si Jehova moabot uban sa “mensahero sa pakigsaad.” Kinsa siya? Ang Mesiyanikong Hari, si Jesu-Kristo! (Luc. 1:68-73) Ingong bag-ong gipalingkod nga Magmamando, susihon ug dalisayon niya ang katawhan sa Diyos sa yuta.—1 Ped. 4:17.
5 Pero kinsa ang laing “mensahero” nga unang gihisgotan sa Malaquias 3:1? Ang gitagnang mensahero moabot sa dili pa magsugod ang presensiya sa Mesiyanikong Hari. Sa mga dekada una pa sa 1914, diha na bay ‘naghawan sa dalan’ para sa Mesiyanikong Hari?
6. Kinsa ang gitagnang “mensahero” nga unang miabot sa pag-andam sa katawhan sa Diyos para sa umaabot nga mga panghitabo?
6 Niining libroha, makita nato ang mga tubag niana diha sa makapainteres nga kasaysayan sa katawhan ni Jehova sa modernong panahon. Kini nga kasaysayan nagpakita nga sa hinapos sa ika-19ng siglo, ang pipila ka tawong may pagtuo anam-anam nga naporma isip bugtong grupo sa matuod nga mga Kristohanon taliwala sa daghang mini nga grupo. Kana nga grupo nailhang mga Estudyante sa Bibliya. Ang nanguna kanila—si Charles T. Russell ug iyang mga kauban—nagsilbi ingong gitagnang “mensahero,” nga naggiya sa katawhan sa Diyos ug nag-andam kanila sa umaabot nga mga panghitabo. Hisgotan nato ang upat ka paagi nga ang “mensahero” naghimo niana.
Magasimba Diha sa Kamatuoran
7, 8. (a) Sa katuigang 1800, kinsay nagsugod pagyagyag nga bakak ang doktrinang ang kalag dili mamatay? (b) Unsay ubang bakak nga doktrina ang giyagyag ni C. T. Russell ug sa iyang mga kauban?
7 Kadtong mga Estudyante sa Bibliya nagtuon uban ang pag-ampo; ilang giuyonan, gitigom, ug giimprenta ang tin-awng mga kamatuoran sa Bibliya. Sa daghang siglo, ang Kakristiyanohan gibukotan sa espirituwal nga kangitngit; ang daghang doktrina niini gikan sa mga pagano. Usa ka pananglitan mao ang doktrina nga ang kalag dili mamatay. Sa katuigang 1800, gisusi kana sa pipila ka sinserong estudyante sa Bibliya ug nakita nilang kana wala paluyohi sa Pulong sa Diyos. Si Henry Grew, George Stetson, ug George Storrs maisogong misulat ug midiskurso aron iyagyag ang maong bakak nga doktrina ni Satanas. * Ang ilang mga sinulat ug diskurso dakog epekto kang C. T. Russell ug sa iyang mga kauban.
8 Nakita sa gamayng grupo sa mga Estudyante sa Bibliya nga makapalibog ug bakak sab ang ubang doktrina nga konektado sa doktrinang ang kalag dili mamatay—pananglitan, ang doktrinang ang maayong tawo moadto sa langit o nga paantoson sa Diyos ang dili mamatayng kalag sa daotan diha sa impiyernong kalayo sa walay kataposan. Ang maong kabakakan giyagyag ni Russell ug sa iyang mga kauban diha sa daghang artikulo, libro, pulyeto, tract, ug giimprentang mga wali.
9. Giunsa pagyagyag sa Zion’s Watch Tower nga bakak ang doktrina sa Trinidad?
9 Giyagyag sab sa mga Estudyante sa Bibliya nga bakak ang kaylap nga gituohang doktrina sa Trinidad. Sa 1887, ang Zion’s Watch Tower miingon: “Ang Kasulatan tin-awng nagpakita sa magkalahing mga persona ni Jehova ug sa atong Ginoong Jesus ug sa ilang eksaktong relasyon.” Ang artikulo miingon sab nga katingad-anang “napopular ug gituohan sa kadaghanan ang ideya nga ang Diyos maoy trinidad—tulo ka Diyos sa usa ka persona, ug ingon man usa ka Diyos sa tulo ka persona. Kana nagpakita lang nga ang simbahan nahinanok samtang gigapos kini sa kaaway pinaagig kadena sa kabakakan.”
10. Sa unsang paagi gipunting sa Watch Tower ang 1914 ingong talagsaong tuig?
10 Ingon sa gipakita sa ulohan, ang magasing Zion’s Watch Tower and Herald of Christ’s Presence nagpasiugda sa mga tagna bahin sa presensiya ni Kristo. Nasabtan sa matinumanong mga dinihogang magsusulat sa maong magasin nga ang tagna ni Daniel bahin sa “pito ka panahon” nalangkit sa pagkatuman sa mga katuyoan sa Diyos maylabot sa Mesiyanikong Gingharian. Sa katuigang 1870, gipunting nila nga ang pito ka panahon matapos sa tuig 1914. (Dan. 4:25; Luc. 21:24) Bisag wala pa bug-os masabti ang eksaktong kahulogan sa maong tuig, gisangyaw sa atong mga igsoon ang ilang nasayran, ug ang epekto niana nakaabot hangtod karon.
11, 12. (a) Kinsay gipasidunggan ni Brader Russell sa iyang mga gipanudlo? (b) Unsa ka importante ang buluhatong gihimo ni Russell ug sa iyang mga kauban mga dekada sa wala pay 1914?
11 Si Russell ug ang iyang matinumanong mga kauban wala mag-isip nga silay pasidunggan kay nasusi ug nasabtan nila ang maong mga kamatuoran. Ang mga estudyante sa Bibliya nga nag-una kaniya maoy gipasidunggan ni Russell. Labaw sa tanan, gipasidunggan niya si Jehova nga Diyos, nga maoy nagtudlo sa Iyang katawhan sa angay nilang masayran sa tukmang panahon. Gipanalanginan gyod ni Jehova ang paningkamot nila Russell nga ibulag ang kamatuoran gikan sa kabakakan. Paglabay sa katuigan, sila mas nailhang lahi sa Kakristiyanohan.
12 Pagkatalagsaon ang nahimo niadtong matinumanong mga tawo sa pagtuboy sa kamatuoran sa Bibliya mga dekada una pa sa 1914! Ang Nobyembre 1, 1917 nga The Watch Tower and Herald of Christ’s Presence miingon: “Minilyon karon ang nahigawas sa kahadlok tungod sa doktrina sa impiyernong kalayo ug ubang bakak nga doktrina . . . Ang tubig sa Kamatuoran, nga misugod pag-agos kapig 40 ka tuig kanhi, nagkakusog ug padayong moagos hangtod mapuno ang tibuok yuta; ug ang mga kaaway dili makapugong sa pagkaylap sa Kamatuoran sama rang ang ordinaryong silhig dili makapugong sa mga balod sa dagat.”
13, 14. (a) Giunsa pag-andam sa “mensahero” ang dalan para sa Mesiyanikong Hari? (b) Unsay atong makat-onan sa atong mga igsoon sa kapig siglo kanhi?
13 Hunahunaa: Maandam kaha ang katawhan sa pagsugod sa presensiya ni Kristo kon wala nila masabti nga si Jesus lahi sa iyang Amahan, si Jehova? Dili gayod! Dili sab sila maandam kon sila nagtuo nga ang imortalidad nabatonan na sa tanang tawo ug dili usa ka bililhong gasa para lang sa pipila ka sumusunod ni Kristo; ni maandam sila kon naghunahuna sila nga ang Diyos magpaantos sa mga tawo sa impiyernong kalayo sa walay kataposan! Segurado, ang “mensahero” nag-andam sa dalan para sa Mesiyanikong Hari!
14 Sa atong bahin karon, unsay atong makat-onan sa atong mga igsoon kapig siglo kanhi? Kinahanglang magkugi sab kita sa pagbasa ug pagtuon sa Pulong sa Diyos. (Juan 17:3) Samtang gigutom sa espirituwal kining materyalistikong kalibotan, hinaot mas modako ang atong gana sa espirituwal nga pagkaon!—Basaha ang 1 Timoteo 4:15.
“Gumula Kamo Kaniya, Katawhan Ko”
15. Unsay anam-anam nga nasabtan sa mga Estudyante sa Bibliya? (Tan-awa sab ang footnote.)
15 Ang mga Estudyante sa Bibliya nagtudlo nga kinahanglang mobulag kita sa kalibotanong mga relihiyon. Sa 1879, ang Watch Tower naghisgot sa “relihiyon sa Babilonya.” Nagtumong ba kini sa pagmando sa papa sa Roma? Sa Simbahang Romano Katoliko? Sa daghang siglo, ang mga Protestante nag-ingon nga ang Babilonya diha sa Bibliya nagsimbolo sa Katolikong relihiyon. Pero anam-anam nga nasabtan sa mga Estudyante sa Bibliya nga ang tanang relihiyon sa Kakristiyanohan nalakip sa modernong adlaw nga “Babilonya.” Ngano? Kay silang tanan nagtudlog bakak nga mga doktrina sama sa gihisgotan sa nag-unang mga parapo. * Ngadtongadto, nahimong mas prangka ang atong mga basahon bahin sa angayng buhaton sa sinserong mga membro sa mga relihiyon sa Babilonya.
16, 17. (a) Sa unsang paagi ang Tomo III sa Millennial Dawn ug ang Watch Tower nag-awhag sa katawhan sa pagbulag sa bakak nga relihiyon? (b) Nganong wala dayon sunda ang maong mga pasidaan? (Tan-awa ang footnote.)
16 Pananglitan, sa 1891, ang Tomo III sa Millennial Dawn naghisgot nga ang Diyos nagsalikway sa modernong adlawng Babilonya, ug nag-ingon: “Ang katibuk-ang sistema—ang tanang relihiyon sa Kakristiyanohan—gisalikway.” Kini sab midugang nga kadtong tanang “wala mouyon sa iyang bakak nga mga doktrina ug tulumanon giawhag na karon sa pagbulag kaniya.”
17 Sa Enero 1900, ang Watch Tower nagtambag niadtong kansang ngalan diha pa sa listahan sa mga relihiyon sa Kakristiyanohan ug nagpakamatarong niana, nga nag-ingon: “Dapig gyod ko sa kamatuoran, ug panagsa ra kong motambong sa serbisyo sa ubang simbahan.” Ang artikulo nangutana: “Pero husto bang ang usa nimo ka tiil tua sa gawas ug ang pikas tiil nasulod sa Babilonya? Kini ba ang hustong pagkamasinugtanon . . . ug makapahimuot ug dalawaton sa Diyos? Dili gayod. Siya [membro sa simbahan] sa dayag nakigsaad sa usa ka relihiyon dihang siya nagpamembro niini, ug angay siyang motuman sa tanang kondisyon sa maong pakigsaad hangtod nga iyang . . . isalikway o kanselahon sa dayag ang iyang pagkamembro.” Latas sa katuigan, ang maong mensahe mas gipasiugda. * Kinahanglang putlon sa mga alagad ni Jehova ang tanan nilang koneksiyon sa bakak nga relihiyon.
18. Nganong kinahanglang mogula sa Dakong Babilonya?
18 Kon wala ibalikbalik ang pasidaan sa paggula sa Dakong Babilonya, may grupo kaha sa andam ug dinihogang mga alagad dinhi sa yuta ang bag-ong Hari nga si Kristo? Wala gyod, kay ang mga Kristohanon lang nga nakagawas na sa Babilonya ang makaalagad kang Jehova “uban sa espiritu ug sa kamatuoran.” (Juan 4:24) Determinado ba sab kita karon nga magpabiling bulag sa bakak nga relihiyon? Padayon natong sundon ang sugo: “Gumula kamo kaniya, katawhan ko”!—Basaha ang Pinadayag 18:4.
Magtigom Aron sa Pagsimba
19, 20. Giunsa pag-awhag sa Watch Tower ang katawhan sa Diyos sa pagtigom para sa pagsimba?
19 Ang mga Estudyante sa Bibliya nagtudlo nga ang mga alagad sa Diyos angayng magtigom sa pagsimba, kon diin posible. Para sa matuod nga mga Kristohanon, dili lang igo ang paggula sa bakak nga relihiyon. Kinahanglan sab silang makigbahin sa putli nga pagsimba. Sukad sa unang mga isyu, ang Watch Tower nag-awhag sa mga magbabasa nga magtigom para sa pagsimba. Pananglitan, niadtong Hulyo 1880, human sa iyang mga pakigpulong sa lainlaing lugar, si Brader Russell mireport nga makapadasig ang maong mga tigom. Unya iyang giawhag ang mga magbabasa sa pagpadalag mga kard bahin sa ilang pag-uswag—nga ang uban ipatik sa magasin. Unsay katuyoan? “Aron ang tanan mahibalo . . . kon giunsa kamo pagpauswag sa Ginoo; kon padayon ba mong nagtigom uban sa mga isigkamagtutuo.”
20 Sa 1882, migula sa Watch Tower ang artikulong “Mag-uban sa Panagkatigom.” Kini nag-awhag sa mga Kristohanon sa pagtigom “aron sa pagbayloay ug kahibalo, pagdinasigay ug paglinig-onay.” Kini nag-ingon: “Dili importante kon duna bay edukado o utokan kaninyo. Ang matag usa magdalag Bibliya, papel, ug lapis, ug gamiton ang lainlaing tabang sa pagtuon samag Concordance. Pagpilig ulohan; pangayog giya sa Espiritu aron masabtan kini; dayon basaha, hunahunaa, itandi ang lainlaing teksto ug seguradong giyahan gyod kamo niini ngadto sa kamatuoran.”
21. Unsang ehemplo ang gipakita sa kongregasyon sa Allegheny, Pennsylvania maylabot sa pagtigom ug pag-atiman sa matag membro sa kongregasyon?
21 Ang hedkuwarter sa mga Estudyante sa Bibliya maoy didto sa Allegheny, Pennsylvania, U.S.A. ug ingong ehemplo, sila nagtigom didto agig pagsunod sa tambag sa Hebreohanon 10: 24, 25. (Basaha.) Sa ulahi, usa ka edarang brader nga si Charles Capen nahinumdom sa iyang pagtambong sa maong mga tigom sa bata pa siya. Siya misulat: “Makahinumdom pa ko sa teksto nga gisulat sa bungbong sa assembly hall sa Sosyedad. ‘Usa ang inyong Agalon, si Kristo; ug kamong tanan managsoon.’ Kana natisok sa akong hunahuna—walay mga pangulo nga labaw sa mga membro diha sa katawhan ni Jehova.” (Mat. 23:8) Nahinumdom sab si Brader Capen sa makapalig-ong mga tigom, pagdinasigay, ug makugihong pag-atiman ni Brader Russell sa matag membro sa kongregasyon isip magbalantay.
22. Unsay sanong sa matinumanong katawhan sa awhag nga motambong sa mga tigom, ug unsay atong makat-onan kanila?
22 Ang matinumanong katawhan misunod sa maong ehemplo ug sa gihatag nga instruksiyon. Natukod ang mga kongregasyon sa ubang estado, sama sa Ohio ug Michigan, ug unya sa tibuok North America ug sa ubang nasod. Hunahunaa: Maandam kaha sila para sa presensiya ni Kristo kon wala sila mabansay sa pagsunod sa tambag nga magtigom para sa pagsimba? Dili gyod! Unsay atong makat-onan niini? Determinado sab kitang motambong nga regular sa mga tigom, nga pahimuslan ang matag kahigayonan sa pagtigom para sa pagsimba ug paglig-onay sa usag usa.
Madasigong Pagsangyaw
23. Sa unsang paagi giklaro sa Watch Tower nga ang tanang dinihogan kinahanglang magwali sa kamatuoran?
23 Ang mga Estudyante sa Bibliya nagtudlo nga ang tanang dinihogan kinahanglang magwawali sa kamatuoran. Sa 1885, ang Watch Tower miingon: “Dili nato kalimtan nga ang matag dinihogan gidihogan sa pagwali (Isa. 61:1), gitawag para sa ministeryo.” Ang isyu sa 1888 nagtambag: “Klaro ang gisugo kanato . . . Kon dili nato kini tagdon ug mangitag pasangil, kita tapolang mga sulugoon, nga dili takos sa taas nga posisyong gihatag kanato.”
24, 25. (a) Gawas pa sa pagdasig sa pagwali, unsa pay gihimo ni Russell ug sa iyang mga kauban? (b) Unsay komento sa usa ka colporteur bahin sa iyang buluhaton dihang dili pa uso ang kotse?
24 Wala lang magdasig si Brader Russell ug iyang mga kauban sa pagwali. Misugod sab sila pag-imprentag Bible Students’ Tracts, nga sa ulahi gitawag sab ug Old Theology Quarterly. Gihatag kini sa mga magbabasa sa Watch Tower aron ipanagtag nga libre.
Pangutan-a ang kaugalingon, ‘Panguna ba sa akong kinabuhi ang buluhatong pagsangyaw?’
25 Ang bug-os panahong mga ministro gitawag kaniadtog mga colporteur. Ang nahisgotan nang si Charles Capen usa kanila. Siya nahinumdom: “Gigamit nako ang mga mapa nga gihimo sa United States Government Geological Survey aron makobrehan ang teritoryo sa Pennsylvania. Makita sa mapa ang tanang karsada, mao nga naabot nako ang tanang baryo nga nagbaktas. Usahay, human sa tulo ka adlaw nga baktas sa kabaryohan sa pagkuhag mga order sa mga librong Studies in the Scriptures nga serye, moabang kog kabayo ug karwahe aron mahatod kana. Sagad matulog ko sa balay sa mga mag-uuma. Dili pa uso ang kotse niadto.”
26. (a) Nganong ang katawhan sa Diyos kinahanglang magwali aron maandam sa pagmando ni Kristo? (b) Unsang mga pangutana ang atong isukna sa kaugalingon?
26 Kadto nga paningkamot sa pagwali nagkinahanglag kaisog ug kadasig. Maandam kaha ang matuod nga mga Kristohanon sa pagmando ni Kristo kon wala sila tudloi sa kaimportante sa pagwali? Seguradong dili! Kay kana mahimong usa ka dayag kaayong bahin sa ilhanan sa presensiya ni Kristo. (Mat. 24:14) Ang katawhan sa Diyos kinahanglang maandam nga unahon ang maong makaluwas ug kinabuhi nga buluhaton. Pangutan-a ang kaugalingon: ‘Panguna ba sa akong kinabuhi ang buluhatong pagsangyaw? Nagsakripisyo ba ko aron bug-os makigbahin niana?’
Natukod ang Gingharian sa Diyos!
27, 28. Unsay nakita ni apostol Juan diha sa panan-awon, ug unsay reaksiyon ni Satanas ug sa iyang mga demonyo dihang gipanganak ang Gingharian?
27 Sa kataposan, miabot na ang importanteng tuig 1914. Sumala sa sinugdanan niining kapitulo, walay tawong nakasaksi sa mahimayaong mga panghitabo sa langit. Pero giasoy kana sa simbolikong paagi diha sa panan-awon nga gihatag kang apostol Juan. Handurawa: Si Juan nakakitag “usa ka dakong ilhanan” sa langit. Ang langitnong “babaye”—ang iyang organisasyon sa espiritung mga linalang sa langit—nagmabdos ug nanganak ug batang lalaki. Kining simbolikong bata mao unyay “magabantay sa tanang kanasoran pinaagi sa olisi nga puthaw.” Pero pagkaanak niini, ang bata “gisakgaw ngadto sa Diyos ug sa iyang trono.” Usa ka kusog nga tingog sa langit nag-ingon: “Ania na ang kaluwasan ug ang gahom ug ang gingharian sa atong Diyos ug ang awtoridad sa iyang Kristo.”—Pin. 12:1, 5, 10.
28 Segurado, ang nakita ni Juan sa panan-awon mao ang pagkatukod sa Mesiyanikong Gingharian. Mahimayaon gayod kadto, pero dili tanan ang nalipay. Si Satanas ug ang iyang mga demonyo nakiggubat batok sa matinumanong mga manulonda, nga gipangunahan ni Miguel, o Kristo. Ang resulta? Atong mabasa: “Gitambog ang dakong dragon, ang orihinal nga halas, ang usa nga gitawag Yawa ug Satanas, nga nagpahisalaag sa tibuok gipuy-ang yuta; siya gitambog sa yuta, ug ang iyang mga manulonda gitambog uban kaniya.”—Pin. 12:7, 9.
29, 30. Pagkatukod sa Mesiyanikong Gingharian, sa unsang paagi nausab ang kahimtang (a) sa yuta? (b) sa langit?
29 Sa wala pay 1914, ang mga Estudyante sa Bibliya dugay nang nag-ingon nga ang makuyawng panahon magsugod nianang tuiga. Pero sila mismo walay ideya kon sa unsang paagi tukma kanang matuman. Sumala sa panan-awon ni Juan, nianang panahona magsugod ang grabeng pag-atake ni Satanas sa katawhan: “Alaot ang yuta ug ang dagat, tungod kay ang Yawa nanaog kaninyo, nga may dakong kasuko, kay nahibalo nga hamubo na lamang ang iyang panahon.” (Pin. 12:12) Sa 1914, misilaob ang unang gubat sa kalibotan ug ang ilhanan sa presensiya ni Kristo ingong Hari nagsugod pagkatuman sa tibuok yuta. Nagsugod na ang “kataposang mga adlaw” niini nga sistema sa mga butang.—2 Tim. 3:1.
30 Pero may kalipay sa langit kay gipalagpot na si Satanas ug ang iyang mga demonyo. Ang asoy ni Juan nag-ingon: “Tungod niini, paglipay kamong kalangitan ug kamong nanagpuyo niini!” (Pin. 12:12) Kay ang langit nahinloan ug si Jesus naentrono na ingong Hari, ang Mesiyanikong Gingharian andam nang molihok para sa katawhan sa Diyos sa yuta. Unsay himoon niini? Sumala sa sinugdanan niining kapitulo, si Kristo ingong “ang mensahero sa pakigsaad” magdalisay una sa mga alagad sa Diyos dinhi sa yuta. Unsay ipasabot niana?
Panahon sa Pagsulay
31. Unsay gitagna ni Malaquias bahin sa panahon sa pagdalisay, ug sa unsang paagi natuman kana? (Tan-awa sab ang footnote.)
31 Gitagna ni Malaquias nga dili sayon ang pagdalisay. Siya misulat: “Kinsa ang makaantos sa adlaw sa iyang pag-abot, ug kinsa ang makabarog sa dihang siya mopakita na? Kay siya mahisama sa kalayo sa usa ka tigdalisay ug sama sa lihiya sa maglalaba.” (Mal. 3:2) Kana natuman gyod! Sugod sa 1914, ang katawhan sa Diyos sa yuta nakasinatig sunodsunod nga dagkong pagsulay ug kalisdanan. Panahon sa Gubat sa Kalibotan I, daghang Estudyante sa Bibliya ang mapintas nga gilutos ug gipriso. *
32. Unsang kagubot ang nagsulay sa katawhan sa Diyos human sa 1916?
32 May kagubot sab sulod sa organisasyon. Sa 1916, si Brader Russell namatay sa edad nga 64, ug daghang alagad sa Diyos ang nakuratan. Pagkamatay niya, nadayag nga nasobrahan ang pagtahod sa uban kaniya tungod sa iyang maayong ehemplo. Bisag wala magtinguha niana si Brader Russell, morag ila na siyang gisimba. Kay siya patay na, daghan ang naghunahuna nga mahunong na ang anam-anam nga pagpadayag sa kamatuoran, ug ang uban grabeng misupak nga ipadayon ang buluhaton. Kana nga tinamdan usa ka hinungdan nga misugod ang apostasya nga nakapabahinbahin sa organisasyon.
33. Nganong ang pakyas nga mga pagdahom nagsulay sa katawhan sa Diyos?
33 Ang pakyas nga mga pagdahom maoy laing pagsulay. Bisag hustong gipunting sa Watch Tower ang 1914 ingong kataposan sa Panahon sa mga Hentil, ang mga igsoon wala makasabot kon unsay mahitabo nianang tuiga. (Luc. 21:24) Abi nilag sa 1914, dad-on na ni Kristo sa langit ang iyang dinihogang pangasaw-onon nga matang aron magmando uban kaniya. Kana wala matuman. Sa hinapos sa 1917, ang Watch Tower nagpahibalo nga ang 40 ka tuig nga pagpangani matapos sa tingpamulak sa 1918. Pero ang pagsangyaw wala matapos nianang tuiga. Padayon hinuon kining nagmauswagon. Gipaila sa magasin nga natapos na ang panahon sa pagpangani pero may pagpanghagdaw pa. Pero daghan gihapon ang mihunong sa pag-alagad kang Jehova tungod sa kahigawad.
34. Unsang dakong pagsulay ang mitungha sa 1918, ug nganong ang Kakristiyanohan nagtuo nga “patay” na ang katawhan sa Diyos?
34 Pagka-1918, nahitabo ang usa ka dakong pagsulay. Si J. F. Rutherford, nga mipuli kang C. T. Russell sa pagpanguna sa katawhan sa Diyos, gidakop uban sa pito ka responsableng mga brader. Dili makataronganon nga gisentensiyahan silag daghang tuig nga pagkabilanggo sa pederal nga prisohan sa Atlanta, Georgia, U.S.A. Morag naparalisar na niadto ang buluhaton sa katawhan sa Diyos. Nalipay ang daghang lider sa Kakristiyanohan. Nagtuo sila nga kay gipriso na ang mga “lider,” gisirhan ang hedkuwarter sa Brooklyn, ug gisupak ang buluhatong pagsangyaw sa America ug Europe, kadtong samokang mga Estudyante sa Bibliya “patay” na ug dili na hulga. (Pin. 11:3, 7-10) Nasayop gyod sila!
Panahon sa Pagpasig-uli!
35. Nganong gitugotan ni Jesus nga makaagom ug mga kalisdanan ang iyang mga sumusunod, ug unsay iyang gihimo sa pagtabang kanila?
35 Walay alamag ang mga kaaway sa kamatuoran nga gitugotan lang ni Jesus nga makaagom ang iyang katawhan sa maong mga kalisdanan tungod kay si Jehova nagsilbi niadto ingong “tigdalisay ug tighinlo sa plata.” (Mal. 3:3) Masaligon si Jehova ug ang iyang Anak nga ang mga matinumanon makalabang sa maong samag kalayong mga pagsulay ingong dinalisay, nalunsay, ug mas takos sa pag-alagad sa Hari. Sukad sa sayong bahin sa 1919, naklaro nga ang espiritu sa Diyos nakahimo sa butang nga para sa mga kaaway maoy imposible. Ang mga matinumanon gipasig-uli! (Pin. 11:11) Nianang panahona, klarong gituman ni Kristo ang usa ka dakong bahin sa ilhanan sa kataposang mga adlaw. Iyang gitudlo “ang matinumanon ug maalamong ulipon,” usa ka gamayng grupo sa dinihogang mga lalaki nga manguna sa iyang katawhan pinaagi sa pagtaganag espirituwal nga pagkaon sa hustong panahon.—Mat. 24:45-47.
36. Unsay nagpakita nga ang katawhan sa Diyos napasig-uli sa espirituwal?
36 Si Brader Rutherford ug ang iyang mga kauban gipagawas sa bilanggoan niadtong Marso 26, 1919. Gieskedyul dayon ang usa ka kombensiyon sa Septiyembre. Giplano sab ang pag-imprentag ikaduhang magasin, nga nganlag The Golden Age. Pares kini sa The Watch Tower, ug gidisenyo aron gamiton sa pagsangyaw sa kanataran. * Nianang tuiga giimprenta sab ang unang isyu sa Bulletin, nga karon mao na ang workbook sa tigom nga Atong Kristohanong Kinabuhi ug Ministeryo. Sukad sa sinugdan, kini kanunayng nakapadasig sa pagsangyaw. Sukad sa 1919, ang pagsangyaw sa balay ug balay padayong gipasiugda.
37. Sa unsang paagi ang pipila napamatud-ang dili maunongon human sa 1919?
37 Ang pagsangyaw padayong nagdalisay sa mga alagad ni Kristo, kay kadtong garboso ug arogante dili gustong mobuhat nianang ubos nga buluhaton. Busa sila mibulag sa mga matinumanon. Katuigan human sa 1919, ang pipila ka dili maunongon nayugot, ug sila nagpasipala ug nagbutangbutang sa matinumanong mga alagad ni Jehova, nga midapig pa gani sa mga maglulutos.
38. Unsay gipamatud-an sa mga kalamposan ug kadaogan sa mga sumusunod ni Kristo sa yuta?
38 Bisan pa sa maong mga pag-atake, ang mga sumusunod ni Kristo nagkadaghan ug miuswag sa espirituwal. Ang ilang kalamposan ug kadaogan sukad niadto lig-ong nagpamatuod nga ang Gingharian sa Diyos nagmando na! Kay gipaluyohan ug gipanalanginan sa Diyos pinaagi sa iyang Anak ug sa Mesiyanikong Gingharian, ang usa ka grupo sa dili hingpit nga mga tawo nagmadaogon batok kang Satanas ug sa daotang sistema sa mga butang!—Basaha ang Isaias 54:17.
39, 40. (a) Unsay pipila ka bahin niini nga libro? (b) Sa unsang paagi makabenepisyo ka sa pagtuon niini?
39 Sa sunod nga mga kapitulo, atong susihon kon unsay nahimo sa Gingharian sa Diyos dinhi sa yuta sulod sa usa ka siglo sukad sa pagkatukod niini sa langit. Hisgotan sa kada seksiyon niining libroha ang usa ka partikular nga bahin sa buluhaton sa Gingharian dinhi sa yuta. Ang matag kapitulo dunay kahon sa repaso nga motabang sa matag usa sa pagsusi kon tinuod ba ang Gingharian kanato. Sa hinapos nga mga kapitulo, hisgotan kon unsay atong madahom dihang sa dili madugay moabot na ang Gingharian aron laglagon ang mga daotan ug himoong paraiso ang yuta. Unsang mga benepisyo ang imong makuha sa pagtuon niini nga libro?
40 Gusto ni Satanas nga mohuyang ang imong pagtuo sa Gingharian. Pero gusto ni Jehova nga molig-on ang imong pagtuo aron kini makapanalipod nimo ug magpabilin kang lig-on. (Efe. 6:16) Busa kami nagdasig nimo nga tun-an kini nga libro uban ang pag-ampo. Kanunayng pangutan-a ang kaugalingon, ‘Tinuod ba ang Gingharian sa Diyos kanako?’ Kon kini tinuod kanimo karon, dako ang purohan nga atua ka unya didto, maunongon ug aktibong nagpaluyo niini, dihang makita sa tanang buhi nga ang Gingharian sa Diyos tinuod ug kini nagmando na!
^ par. 7 Para sa dugang impormasyon bahin kang Grew, Stetson, ug Storrs, tan-awa ang librong Mga Saksi ni Jehova—Mga Magmamantala sa Gingharian sa Diyos, panid 45-46.
^ par. 15 Nasabtan sa mga Estudyante sa Bibliya nga sila kinahanglang mobulag sa relihiyosong mga organisasyon nga higala sa kalibotan, pero sa daghang katuigan, giisip nilang mga igsoon sa pagtuo kadtong nagtuo sa halad lukat ug nag-angkong dedikado sa Diyos bisag dili mga Estudyante sa Bibliya.
^ par. 17 Usa ka hinungdan nga wala dayon sila mosunod sa maong pasidaan kay sila nagtuo nga aplikado lang kadto sa gamayng panon ni Kristo, ang 144,000. Makita nato sa Kapitulo 5 nga sa wala pay 1935, gituohan nga ang “dakong panon” nga gihisgotan sa Pinadayag 7:9, 10 maglakip sa daghang membro sa mga relihiyon sa Kakristiyanohan ug nga sila mahimong ikaduhang langitnong matang isip ganti sa ilang pagdapig kang Kristo hangtod sa kataposan.
^ par. 31 Sa Septiyembre 1920, ang The Golden Age (karon Pagmata!) nag-imprentag espesyal nga isyu nga detalyadong naghisgot sa daghang paglutos panahon sa gubat—nga ang pipila grabe ka pintas—sa Canada, England, Germany, ug United States. Mga dekada sa wala pa ang unang gubat sa kalibotan, pipila ra ang ingon ka grabeng paglutos.
^ par. 36 Sa daghang tuig, ang Watch Tower giimprenta para lang sa mga membro sa gamayng panon aron malig-on sila sa espirituwal.
Pagkat-og Dugang
“Kinsa ba Gayod ang Matinumanon ug Maalamong Ulipon?”
Kini nga artikulo maghatag ug dugang katin-awan sa atong pagsabot labot sa matinumanon ug maalamong ulipon. Tagda kon sa unsang paagi ang atong espirituwal nga kahimsog nag-agad sa maong ulipon.


text:
Pagpilot sa kinabuhi
Karong Sabado ug Dominggo, ipahigayon ang duha ka dagkong kalihokan nga pulos gitumong pagtabang di lang sa mga bata kon dili apil na sa mga dagko: Ang libreng tuli sa mga bata nga nagpangedaron og pito ka tuig pataas sa sayong buntag sa Sabado; ug ang libreng pagpilot sa mga bungi sa mga bata nga nagpangedaron og tulo ka buwan pataas.
Kapahimuslan ni bisan kinsa ang libreng mga pangalagad. Sa libreng tuli, ang labing sayong mangabot maoy unang matuli sugod sa alas-6:00 sa buntag sa ABS-CBN Broadcast Complex sa Jagobiao, Mandaue City. Samtang sa operasyon sa mga bungi, nagpadayon nang rehistrasyon ug ang screening sa mga pasyente himuon tibuok adlaw sa Dominggo sa Lapulapu City District Hospital.
-o0o-
Hangtod 250 ka mga bata ang libre nga matuli. Hinugpong proyekto kini sa Hi-Precision Diagnostics, nga nagsaulog sa iyang ikanapu nga sumad karong tuiga, TV Patrol Central Visayas, nga nagpahigayon sa iyang "Kalusogan Patrol," DYAB Abante Bisaya, nga magsaulog sa iyang ika-15 nga sumad karong tuiga, ug ABS-CBN Central Visayas.
Labing menos 13 ka doktor ang motanyag sa ilang libreng pangalagad. Nihangyo sila nga pasabtong daan sa mga ginikanan ang ilang mga bata aron nga ang mga pasyente ganahan na nga magpatuli. Hasol ug langay na kon magginukdanay pang mga ginikanan ug mga bata. Gilaoman hinuong mahupay og diyutay ang ilang kahadlok sa popcorn nga ipanghatag sa Bantay Bata 163.
-o0o-
Ang libreng operasyon sa mga bungi, nga himuon sa tibuok semana sunod semana, hinugpong nga proyekto sa Project Rainbow sa Australia, Kiwanis Club of Cebu, Philippine Charity Sweepstakes Office, DYAB Abante Bisaya ug Abs-CBN Central Visayas. Libre ang tanan, bisan ang mga tambal, pagkaon ug duwaan alang sa mga bata sa di pa, atol ug human sa operasyon.
Ang Kiwanis nitanyag og libreng pinuy-anan alang sa mga pasyente gikan sa kasilinganang mga lalawigan. Human nakadungog sa talagsaong kamanggihatagon sa mga tigpasiugda sa proyekto, si Capt. Jessup Bahinting sa AviaTour nitanyag sa iyang mga ayroplano alang sa libreng transportasyon sa mga pasyente gikan sa Bohol, Negros Oriental ug Leyte.
-o0o-
Ika-20 na ni ka tuig nga pagbalik ni Wilma Dunne sa Project Rainbow dinhi sa Pilipinas. Mas ganahan siya sa Sugbo kay sa Manila tungod sa ka-asul sa atong kalangitan ug kahapsay pa sa atong trapiko. Apan ang labing nakadani niya dinhi mao ang labing makaluluoy nga mga pasyente.Matod ni Dunne kapin na sa 4,000 ka mga bungi ang ilang na-operahan ug nahatagan og mas sanag nga ugma. Ang labing grabeng mga pasyente, apil nang batang babaye nga nawad-an sa iyang ilong ug batang lalaki nga nahugno ang tibuok panagway, gida ni Dunne sa Australia ug malampuson nga nahatagan og bag-ong ugma. [30] leo_lastimosa@abs-cbn.com


text:
Kategoriya:Telebisyon
-
Ang punoang artikulo niining kategoriya mao ang Telebisyon.
Mga subkategoriya
Kini nga kategoriya may 8 ka mga subkategorya, sa total nga 8.
A
- Anime (1 C, 16 P)
M
- ► Mga magsusulat sa telebisyon (1 P)
- ► Mga saha kabahin sa telebisyon (2 P)
T
- ► Telebisyon sa Amerika (14 P)
- ► Telebisyon sa Indonesya (empty)
- ► Telebisyon sa Pilipinas (2 P)
- ► Telebisyon sa Pransiya (2 P)
- ► Telebisyon sa Tsina (2 P)
Mga panid sa kategoriyang "Telebisyon"
Ang kining 16 ka mga panid nahiapil niining kategoryaha, sa 16 nga total.


text:
1Ug migula si Dina nga anak ni Lea, nga gianak niya kang Jacob, aron sa pagtan-aw sa mga anak nga babaye niadtong yutaa. 2Ug hingkit-an siya ni Sichem, anak nga lalake ni Hamor, nga Hebehanon, nga principe niadtong yutaa, ug siya gikuha niya, ug mitipon siya sa paghigda kaniya ug siya gipakaulawan niya. 3Apan ang iyang kalag nahimuot kaayo kang Dina anak nga babaye ni Jacob, ug nahigugma siya sa dalaga, ug nagsulti siya sa kinasingkasing sa batan-on nga babaye. 4Ug si Sichem misulti kang Hamor nga iyang amahan, ug nag-ingon: Ikuha ako niining dalagaha aron mahimo nga akong asawa. 5Karon nakadungog si Jacob nga si Dina anak niya nga babaye gihugawan ni Sichem; ug ang iyang mga anak nga lalake didto sa iyang kahayupan sa kapatagan; ug si Jacob nagpakahilum lamang hangtud nga sila nangabut. 6Ug si Hamor, nga amahan ni Sichem miadto kang Jacob aron sa pagpakigsulti kaniya. 7Ug ang mga anak ni Jacob miabut gikan sa kapatagan sa pagkahibalo nila niini; ug nangasuko ang mga lalake, ug naligutgut sila kay nagbuhat siya ug mangil-ad sa Israel, tungod sa pagpakigtipon niya sa paghigda sa anak nga babaye ni Jacob, buhat nga dili angay nga iyang buhaton. 8Ug si Hamor misulti kanila, ug miingon: Ang kalag sa akong anak nga si Sichem nahigugma kaayo sa imong anak nga babaye; gipakilooy ko kaninyo nga ihatag ninyo siya aron mahimo nga iyang asawa. 9Ug pagbuhat kamo ug kaminyoon kanamo; ihatag ninyo kanamo ang inyong mga anak nga babaye, ug magkuha kamo sa among mga anak nga babaye. 10Ug kamo magapuyo uban kanamo; ug ang yuta anaa sa inyong atubangan; pumuyo ug magpatigayon kamo dinhi, ug dawaton ninyo ang pagkatag-iya niini. 11Si Sichem usab miingon sa iyang amahan ug sa iyang mga igsoon nga lalake: Makakaplag unta ako ug kalomo sa inyong mga mata ug igahatag ko ang igaingon ninyo kanako. 12Dugangi ninyo pagpangayo ug daghang bugay ug mga gasa, ug ako magahatag sumala sa inyong igabungat kanako; apan ihatag ninyo kanako ang dalaga nga akong pangasaw-onon. 13Ug mingtubag ang mga anak nga lalake ni Jacob kang Sichem ug kang Hamor nga iyang amahan, uban ang limbong kanila ; ug nanagsulti sila kay gihugawan si Dina nga ilang igsoon nga babaye. 14Ug sila miingon kanila: Dili kami makabuhat niini nga butanga sa paghatag sa among igsoon nga babaye sa lalake nga wala circuncidahi; kay alang kanamo kini maka-uulaw. 15Tungod lamang niini nga condicion magatugot kami kaninyo, kong kamo manig-ingon kanamo nga pagacircuncidahan sa taliwala kaninyo ang tanang lalake. 16Unya among igahatag kaninyo ang among mga anak nga babaye, ug kami mokuha sa inyong mga anak nga babaye alang kanamo; ug mopuyo kami uban kaninyo, ug mahimo kita nga usa lamang ka katawohan. 17Apan kong kamo dili magpatalinghug kanamo aron nga circuncidahan kamo, nan kuhaon namo ang among anak nga babaye, ug manlakaw kami. 18Ug ang ilang mga pulong nakapahimuot kang Hamor ug kang Sichem nga anak nga lalake ni Hamor; 19Ug ang batan-ong lalake wala maglangan sa pagbuhat niadto, kay ang anak nga babaye ni Jacob nakapahamuot kaniya: ug siya mao ang labing tinamud sa tibook nga panimalay sa iyang amahan. 20Ug si Hamor ug si Sichem nga iyang anak nga lalake miadto sa ganghaan sa lungsod, ug nakigsulti sila sa mga tawo sa ilang lungsod ug nag-ingon: 21Kining mga tawohana mga makigdaiton kanato; busa papuy-a sila sa kayutaan, ug magpatigayon sila dinhi; kay, ania karon, ang yuta hilabihan ka halapad alang kanila; pangasaw-on nato ang ilang mga anak nga babaye, ug ipaasawa kanila ang atong mga anak nga babaye. 22Apan niining usa lamang ka condicion nga itugot niining mga tawohana nga sila magpuyo uban kanato, aron mahimo kita nga usa ka katawohan kong kita magpacircuncidar sa tanan nga mga lalake, maingon kanila nga mga cinircuncidahan. 23Dili ba ang ilang kahayupan ug ang ilang bahandi, ug ang tanan nila nga mananap mamaato? makig-uyon lamang kita kanila, ug magapuyo sila uban kanato. 24Ug mingtuman kang Hamor ug kang Sichem nga iyang anak ang tanan nga managpanggula sa ganghaan sa lungsod; ug nagpacircuncidar sila sa tanan nga lalake ang tanan nga nanagpanggula sa ganghaan sa iyang lungsod. 25Ug nahitabo sa ikatolo ka adlaw, sa mibati na sila ug daku kaayo nga kasakit, ang duruha ka mga anak nga lalake ni Jacob, si Simeon ug si Levi, nga mga igsoon nga lalake ni Dina, mikuha ang tagsatagsa sa iyang pinuti, ug nangadto sila sa lungsod nga walay kahadlok gayud, ug gipamatay nila ang tanang mga lalake. 26Ug si Hamor ug si Sichem nga iyang anak nga lalake gipatay nila sa sulab sa pinuti: ug gikuha nila si Dina sa balay ni Sichem ug nanagpanggula sila. 27Ang mga anak nga lalake ni Jacob nangadto sa mga nangamatay ug nanagpanulis sila sa lungsod tungod kay gihugawan nila ang ilang igsoon nga babaye. 28Gikuha nila ang ilang mga panon sa carnero, ug mga vaca, ug ang ilang mga asno, ug ang didto sa lungsod ug ang didto sa kaumahan. 29Ug ang ilang tanan nga bahandi, ug ang tanan nila nga mga bata, ug ang ilang mga asawa, gidala nila nga bihag ug gikawat nila bisan pa ang tanan nga diha sa balay. 30Unya miingon si Jacob kang Simeon ug kang Levi: Nagpagubut kamo kanako sa pagbuhat kanako nga dinumtan sa mga pumoluyo niining yutaa, ang Canaanhon ug ang Peresehanon; ug duna lamang ako ing diriyut nga mga tawo kong managtingub sila batok kanako, ug pagalaglagon ako ug ang akong panimalay. 31Ug sila mingtubag: Iloon ba diay niya ang among igsoon nga babaye daw ingon sa usa ka bigaon?
Copyright
Learn More


text:
Budaya
Ang Budaya usa ka katitikanong dyurnal sa pinulongang Binisayang Sinugboanon. Kini nagpaila isip "Unang Binisayang Magasin sa Talad-kapehan" (first Cebuano coffeetable magazine).
Ang pulong budaya usa ka karaang pulong Sinugboanon nga nagakahulogag kultura.
Tumong ug higayon sa paggula[usba | edit source]
Tumong sa maong dyurnal ang pagpakayab sa bulawanong mga ani sa katitikan sa pinulongang Binisayang Sinugboanon, lakip na sa musika ug mga dula; o sa kulturang Bisaya sa kinatibuk-an, pinaagi sa pagpatik og mga rebyo, mga kritisismo, o hukngay sa natunog nga maayong mga obra. Tuyo usab unta niini ang pagpaugmad sa kalidad sa panulat sa Sinugboanon ug ang pagdasig sa mga bag-ong magsusulat sa maong pinulongan.
Ang maong dyurnal migula kaupat sa usa ka tuig.
Produksiyon[usba | edit source]
Ang maong dyurnal personal nga paninguha nilang Edgar S. Godin, editor alang sa katitikan sa BISAYA Magasin sa pagpagawas sa maong dyurnal, ug Richel Dorotan, usa ka premyadong magsusulat sa Sinugboanon ug usa sa mga staff sa BISAYA niadtong panahona. Sila ra usab ang nagpapatik niini, ug ang mga kopya giapod-apod personal niadtong buot makahupot. Tungod kay dili negosyo ang maong paninguha, ang kantidad sa matag haon igo lamang usab nga gitapak sa gasto sa produksiyon; wala gani bayri ang kahago ni Godin ug Dorotan sa layouting sa maong dyurnal. Ang mga mitampo sa maong dyurnal wala usab bayri alang sa ilang mga sinulat; hinuon sagad sa mga napatik sa dyurnal napatik na sa ubang mantalaan ug busa 'nabayran' na ang tagsulat niini.
Pagkaurong sa dyurnal[usba | edit source]
Dihang nabalhin ang panag-iya sa BISAYA Magasin gikan sa Liwayway Publishing, Inc. ngadto sa Manila Bulletin Publishing, si Godin nahimong associate editor samtang si Dorotan misaka isip editor alang sa katitikan. Daghang mga magsusulat sa Sinugboanon ang nagpaabot nga ipadayon ang pagpatik sa maong dyurnal apan wala kini mahitabo tungod sa kakulang sa oras sa mga nagpasiugda niini.
Ang dyurnal milungtad lamag usa ka tuig (2003), apan kini nahimo nang tipik sa handomanan sa mga nagtukaw alang sa kulturang Sinugboanon.
Ang pinungpong nga edisyon (upat ka gula) sa Budaya mabasa sa basahonan sa Sentro sa Pagtuong Sinugboanon, Unibersidad de San Carlos, Dakbayan sa Sugbo.
Tan-awa usab[usba | edit source]
- Kawit sa Buntagon -- usa ka antolohiya sa mga sugilanon ug balak nila gihapong Godin ug Dorotan


text:
1Ang pagsolat ta na ay yami--si Pablo, si Silas ig si Timoteo. Pagpakomosta ami ong nindiong tarabidan atan ong Tesalonica, yamong mga pamagto ong Dios ang yaten ang Tatay ig ong ni Ginong Jesu-Cristo. 2Balampa pirmi ong nindio tang kaloy ig kao-yan ang pagalin ong Dios ang Tatay ig ong ni Ginong Jesu-Cristo. 3Mga logod, dapat pirmi aming magpasalamat ong Dios tenged ong nindio. Tama kaman enged ang pasalamatan tanandia tenged mintras gaboay, mas pagdolang pa tang pagtalig mi ong ni Cristo, ig mas panrabong tang paggeregman mi ong kada tata may tata. 4Animan, agpambog amo yamen ong tanan ang mga tarabidan tang mga pamagto ong Dios ong domang mga logar. Tenged maski gapasaran mi tang tanan ang kaliwagan ig pagakig, pamagagoanta amo ong mo-yang kaneman ig pagpadayon pa ka enged tang pagto mi ong Dios. 5Ang pagagoanta mi ong mga kaliwagan bilang mga sinakepan tang Dios, gamiten tang Dios agod maosgaran amo nandia ang poidi among ma-pen ong inadian na. Ig tarin itaen ta ang mato-lid kaman tang pagorosgaren na. 6Boaten tang Dios tang onopay tamang boaten. Balten na ta kaliwagan tang mga pagpaliwag ong nindio mandian. 7Ig yamong agpaliwagan nira, palinawaen amo ka nandia asta ra yami. Mainabo narin ong kaldaw ang itaen da si Ginong Jesus ang tataboan ong langit, ang agtabiden tang makagagaem ang mga anghil na, 8ig aglibotan ta apoy ang dadaba-daba. Silotan na tang tanan ang mga taw ang indi pangilala ong Dios ig indi pamagparet ong Mo-yang Balitang natetenged ong ni Jesus ang yaten ang Gino. 9Ang silot ong nira i-lek ong impirno agod ipabelag tanira ong Gino ig ong makabebereng ang gaem na asta ong tanopa. 10Ong kaldaw ang asi ang magbalik tang Gino, dayawen ig padengegan tanandia tang tanan ang mga sinakepan na, ang yay ang mga pamagto ong nandia. Asta yamo, don amo kang mamagdayaw tenged namagparet amo ong Mo-yang Balitang pinatako amen ong nindio. 11Animan pirmi among agpangadi amen ong Ampoan tang Dios ang balampa tabangan amo nandia ang mangaboi ong pama-dek na bilang mga taw ang ginoyan na. Balampa tabangan amo ka nandia ong gaem na agod maboat mi tang tanan ang moro-yang galiagan ming boaten, ig matapos mi tang tanan ang gobraen mi natetenged ong pagto mi. 12Ong maning ta sia, mapagtorol amo ta mabael ang dengeg ong ni Jesus ang yaten ang Gino. Ig yamo, oldan amo ka nandia ta dengeg, sigon ong kaloy tang yaten ang Dios ig Ginong Jesu-Cristo.
Copyright
Learn More


text:
PANGUNANG TOPIKO | PUWEDE KANG MASUOD SA DIYOS
Nakigkomunikar Ka ba sa Diyos?
Ang suod nga managhigala kanunayng mag-estorya bisag sa telepono, e-mail, video, o sulat. Busa aron masuod sa Diyos, kinahanglan tang makigkomunikar niya kanunay. Sa unsang paagi?
Makakomunikar ta kang Jehova pinaagi sa pag-ampo. Pero dili ni samag pagpakig-estorya lang sa barkada. Atong hinumdoman nga dihang kita mag-ampo, nakig-estorya ta sa atong Maglalalang, ang Labing Hataas sa uniberso. Mao nga angay tang mag-ampo uban ang lalom nga pagtahod ug debosyon. Aron dunggon sa Diyos ang atong mga pag-ampo, may pipila ka kinahanglanon nga angay sab natong himoon. Aniay tulo niana.
Una, kita direktang mag-ampo kang Jehova nga Diyos lamang—dili kang Jesus, sa usa ka “santo,” o sa imahen. (Exodo 20:4, 5) Ang Bibliya klarong nag-ingon: “Sa tanang butang pinaagi sa pag-ampo ug pangamuyo uban ang pagpasalamat ipahibalo ang inyong mga pangaliya sa Diyos.” (Filipos 4:6) Ikaduha, kita kinahanglang mag-ampo pinaagi sa ngalan ni Jesu-Kristo, ang Anak sa Diyos. Si Jesus mismo miingon: “Walay makaadto sa Amahan kon dili pinaagi kanako.” (Juan 14:6) Ikatulo, ang atong mga pag-ampo kinahanglang uyon sa kabubut-on sa Diyos. Ang Bibliya nag-ingon: “Bisan unsay atong pangayoon sumala sa iyang kabubut-on, siya magpatalinghog kanato.” *—1 Juan 5:14.
Ang suod nga managhigala kanunayng mag-estoryahay ug mamati sa usag usa
Siyempre, dili magdugay ang panaghigalaay kon usa ray magsigeg estorya. Sa susama, kinahanglang mamati sab ta kang Jehova dihang makigsulti siya nato. Nahibalo ka ba kon sa unsang paagi ang Diyos makigsulti nato?
Karon, si Jehova nga Diyos “makigsulti” nato pinaagi sa iyang sinulat nga Pulong, ang Bibliya. (2 Timoteo 3:16, 17) Nganong makaingon ta niana? Ibutang ta nga nagsulat nimo ang imong higala. Human ug basa, tingali eksayted kang mosulti sa uban, “Giingnan ko sa akong higala nga . . . !” Pero wala siya makigsulti nimo sa personal, kondili pinaagig sulat. Sa susama, pinaagi sa pagbasa sa Bibliya, imong gitugotan si Jehova sa pagpakigsulti nimo. Busa si Gina, nga gihisgotan sa unang artikulo, miingon, “Kon gusto nakong isipon ko sa Diyos nga iyang higala, kinahanglan nakong tun-an ang iyang ‘sulat’ para nato—ang Bibliya.” Siya midugang, “Ang pagbasa sa Bibliya kada adlaw maoy nakapasuod nako sa Diyos.” Imo bang gitugotan si Jehova sa pagpakigsulti kanimo kada adlaw pinaagig adlaw-adlawng pagbasa sa iyang Pulong, ang Bibliya? Kini mas makapasuod nimo sa Diyos.
^ par. 5 Ang dugang impormasyon kon unsaon nga masuod sa Diyos pinaagi sa pag-ampo makita sa kapitulo 17 sa librong Unsay Tinuod nga Gitudlo sa Bibliya? nga gipatik sa mga Saksi ni Jehova.
Pagkat-og Dugang
Tabangan ba Ko sa Diyos Kon Moampo Ko?
Nagtagad ba gayod ang Diyos sa atong mga problema?


text:
AFP conducts peacekeeping effort for Lent in Caraga
By Greg Tataro, Jr.
TANDAG CITY, April 18 (PIA) – Army 401st Brigade Commander Col. Gregory Cayetano said that conducting peacekeeping effort during Holy Week Celebration is part of their job, linking it to Operation Plan (Oplan) Semana Santa.
Cayetano, whose area of responsibility (AOR) covers the provinces of Agusan del Sur and Surigao del Sur, pointed out that they are under the order to continue to keep an eye on the New People’s Army (NPA), who, he hinted, may launch an attack at any time even during this Lenten season. He said that rebels do not have any religious affiliation to care about.
Meanwhile, Col. Cayetano stressed that in order to attain a lasting peace and sustainable development, the army needs the cooperation of the citizenry, adding that they have projects to carry out especially in the hinterlands.
Earlier, Col. Cayetano said that he has already ordered an investigation to the burning on Palm Sunday night of a “backhoe” in Barobo town, Surigao del Sur, maintaining that rebels are not yet off the hook. (NGBT/Radyo ng Bayan/PIA-Surigao del Sur)
Cebuano News: Kasaysayan, kultura ug turismo gimando nga iapil sa kurikulom
Ni Aimee B. Sienes-Sajor
BUTUAN CITY, Abril 18 (PIA) - Paglangkob sa lokal nga kasaysayan sa probinsya, kabilin sa kultura ug turismo nga modyul sa Social Studies nga kurikulom sa elementary ug sekondarya sa tanang pampubliko ug pribadong tulunghaan.
Mao kini ang mando sa House Bill No. 3892 nga gipasaka ni Cong. Erlpe John M. Amante sa ikaduhang distrito sa Agusan del Norte didto sa kongreso.
Tumong sa maong balaod nga masiguro nga ang mga estudyante mahatagan og sakto nga edukasyon ug pagpahibalo sa local nga kasaysayan, sining ug kultura, manggad sa turismo ug mga produkto sa usa ka lungsod, syudad o probinsya aron mapatik sa huna-huna ang kagarbo ug pagkasakop sa komunidad diin sila kabahin niini.
Lain nga tumong niini mao ang pagtuboy sa industriya sa turismo pinaagi sa paghimo sa mga local nga residente nga epektibo nga ambassador ug mapreserba nila ang kadato sa kabilin sa kultura, tradisyon ug mga kritikal nga palibot sa kada lungsod, syudad o probinsya atubangan sa paspas nga urbanisasyon ug modernisasyon.
Matod pa ni Cong. Amante, pagmatuto sa atong mga estudyante nga mamahimong madalaygon sa ilang lugar ug particular sa kahimtang ug kalambuan sa ilang komunidad mobalik ug muresulta nga mas lig-on nga pundasyon alang sa pagtukod sa nasod.
Gisuportahan usab kini sa 16th nga Sangguniang Panlalawigan sa panguna ni Bise Gobernador Ramon “RamBu” Bungabong pinaagi sa pagpasa o pag aproba sa Provincial Resolution No. 056-2014 nga maapil na kini sa Social Studies sa tanang pampubliko ug pribadong elemtarya ug sekondarya sa tulunghaan sa nasod.
Ang maong resolusyon gipangamahanan ni Provincial Board Member Rey G. Jamboy. (LGU-Agusan del Norte/PIA-Agusan del Norte)


text:
Ezra 2Ang Pulong Sang Dios (HLGN)
Ang Lista sang mga Nagbalik Halin sa Pagkabihag
(Neh. 7:4-73)
2 Ang masunod amo ang mga Israelinhon sa probinsya sang Juda nga ginbihag sadto ni Haring Nebucadnezar sa Babilonia. Karon naghalin na sila sa Babilonia kag nagbalik sa Jerusalem kag sa iban pa nila nga mga banwa sa Juda. 2 Ang nagpangulo sa ila sa pagbalik amo sila ni Zerubabel, Jeshua, Nehemias, Seraya, Reelaya, Mordecai, Bilshan, Mispar, Bigvai, Rehum, kag Baanah.
Amo ini ang lista sang katawhan sang Israel nga nagbalik halin sa pagkabihag:
3-20 Mga kaliwat ni
Parosh 2,172
Shefatia 372
Ara 775
Pahat Moab (halin sa mga pamilya ni Jeshua kag ni Joab) 2,812
Elam 1,254
Zatu 945
Zacai 760
Bani 642
Bebai 623
Azgad 1,222
Adonikam 666
Bigvai 2,056
Adin 454
Ater (nga ginatawag man nga Hezekia) 98
Bezai 323
Jora 112
Hashum 223
Gibar 95
21-35 Amo ini ang kadamuon sang mga tawo nga ang ila mga katigulangan nag-estar sa sining masunod nga mga banwa:
Betlehem 123
Netofa 56
Anatot 128
Azmavet 42
Kiriat Jerim, Kefira, kag Beerot 743
Rama kag Geba 621
Micmash 122
Betel kag Ai 223
Nebo 52
Magbish 156
ang isa pa ka Elam 1,254
Harim 320
Lod, Hadid, kag Ono 725
Jerico 345
Senaa 3,630
36-39 Amo ini ang mga kaliwat sang mga pari nga nagbalik halin sa pagkabihag:
Mga kaliwat ni
Jedaya (halin sa pamilya ni Jeshua) 973
Imer 1,052
Pashur 1,247
Harim 1,017
40-42 Amo ini ang mga kaliwat sang mga Levita nga nagbalik man halin sa pagkabihag:
Mga kaliwat ni Jeshua kag Kadmiel (halin sa pamilya ni Hodavia) 74
Mga manugkanta sa templo nga mga kaliwat ni Asaf 128
Mga guwardya sang mga puwertahan sang templo nga mga kaliwat nila ni Shalum, Ater, Talmon, Akub, Hatita, kag Shobai 139
43-54 Amo ini ang mga kaliwat sang mga suluguon sa templo nga nagbalik man halin sa pagkabihag:
Mga kaliwat ni Ziha, Hasufa, Tabaot, Keros, Siaha, Padon, Lebana, Hagaba, Akub, Hagab, Shalmai, Hanan, Gidel, Gahar, Reaya, Rezin, Nekoda, Gazam, Uza, Pasea, Besai, Asna, Meunim, Nefusim, Bakbuk, Hakufa, Harhur, Bazlut, Mehida, Harsha, Barkos, Sisera, Tema, Nezia, kag Hatifa.
55-57 Nagbalik man halin sa pagkabihag ang mga kaliwat sang mga suluguon ni Solomon:
Ang mga kaliwat ni Sotai, Hasoferet, Peruda, Jaala, Darkon, Gidel, Shefatia, Hatil, Pokeret Hazebaim, kag Ami.
58 Ang kadamuon nila nga mga kaliwat sang mga suluguon sa templo kag mga kaliwat sang mga suluguon ni Solomon 392.
59-60 May 652 man nga nagbalik sa Juda halin sa mga banwa sang Tel Mela, Tel Harsha, Kerub, Adon, kag Imer. Ini sila mga kaliwat ni Delaya, Tobia, kag Nekoda, pero indi nila mapamatud-an nga mga Israelinhon sila.
61-62 Indi man mapamatud-an sang mga kaliwat ni Habaya, Hakoz, kag Barzilai nga mga pari sila. (Sang nagpangasawa ining si Barzilai, gindala niya ang ngalan sang iya ugangan nga si Barzilai nga taga-Gilead.) Tungod nga indi nila makita ang lista sang ila mga katigulangan, wala sila ginbaton nga mga pari. 63 Ginsilingan sila sang gobernador sang Juda nga indi sila puwede magkaon sang mga pagkaon nga ginhalad sa Dios samtang wala sang pari nga makapamangkot sa Dios parte sa ila pagkapari paagi sa Urim kag Thumim.
64-67 Ang kabilugan nga nagbalik halin sa pagkabihag 42,360, wala labot sa mga suluguon nila nga 7,337, kag mga manugkanta nga mga 200, nga mga lalaki kag babayi. May dala sila nga 736 ka kabayo, 245 ka mula, 435 ka kamelyo, kag 6,720 ka asno.
68 Sang pag-abot nila sa templo sang Ginoo sa Jerusalem, ang iban nga mga pangulo sang mga pamilya naghatag sing kinabubut-on nga bulig sa pagpatindog liwat sang templo sa ginpatindugan man sini anay. 69 Naghatag sila suno sa ila masarangan para sa sini nga buluhaton. Kag ang kabilugan nga ila natipon mga 500 ka kilo nga bulawan, mga 3,000 ka kilo nga pilak, kag 100 ka panid nga bayo para sa mga pari. 70 Ang tagsa sa ila nagbalik sa mga banwa nga sa diin naghalin ang ila mga pamilya, pati ang mga pari, ang mga Levita, ang mga manugkanta, ang mga guwardya sang mga puwertahan sang templo, kag ang mga suluguon sa templo.


text:
ObadiasAng Pulong Sang Dios (HLGN)
1 Amo ini ang ginsiling sang Ginoong Dios parte sa nasyon sang Edom, nga iya ginpahayag kay Obadias.
Pagasilutan sang Dios ang Edom
Nabatian naton nga mga Israelinhon ang balita halin sa Ginoo, nga nagpadala siya sang mensahero sa mga nasyon sa paghagad sa ila sa pagpakig-away kontra sa nasyon sang Edom. 2 Kay siling sang Ginoo sa mga taga-Edom, “Pamati! Himuon ko kamo nga mas kubos sang sa iban nga mga nasyon, kag pakalainon gid nila kamo. 3 Nagasiling kamo nga wala sing may makasalakay sa inyo tungod kay nagaestar kamo sa batuhon kag mataas nga lugar. Pero sa pagpabugal ninyo nga ina ginadayaan lang ninyo ang inyo kaugalingon. 4 Kay bisan pa nga parehuon ninyo kataas sa pugad sang agila ang inyo ginaestaran, ukon palab-uton pa ninyo ini sa mga bituon, laglagon ko gihapon kamo. Ako, ang Ginoo, ang nagasiling sini.
5 “Indi bala nga ang mga kawatan wala nila ginaubos kuha ang sa sulod sang balay kundi ginakuha lang nila ang ila kinahanglan? Kag indi bala nga ang mga nagapamupo sang ubas wala nila ginaubos kuha ang mga bunga kundi ginabilinan nila ini? Pero kamo ubuson gid laglag sang inyo mga kaaway. 6 Pangitaon nila kag kuhaon ang mga manggad ninyo nga mga kaliwat ni Esau. 7 Dayaan kamo sang inyo kadampig nga mga nasyon. Ini nga mga katawhan nga nagpakig-abyan sa inyo amo man ang magasalakay sa inyo, kag palayason nila kamo sa inyo lugar. Ini sila nga nagkaon upod sa inyo amo man ang magabutang sang siod sa inyo nga indi ninyo matalupangdan. 8 Ako, ang Ginoo, nagasiling nga sa tion nga silutan ko na kamo, laglagon ko ang inyo maalam nga mga tawo. Madula ang kaalam sa Edom nga ginatawag Bukid ni Esau. 9 Magakurog sa kahadlok ang inyo mga soldado nga ara sa siyudad sang Teman, gani mapatay kamo tanan nga nagaestar sa Bukid ni Esau.”
Ang Sala sang mga Taga-Edom
10 “Tungod sa pagpamintas nga ginhimo ninyo sa mga kaliwat ni Jacob, nga inyo kadugo, mahuy-an kamo kag pagalaglagon hasta san-o. 11 Nagpabaya lang kamo sadtong tion nga ginsalakay ang Jerusalem sang taga-iban nga mga nasyon. Ginpabay-an lang ninyo nga kuhaon nila ang mga pagkabutang sang Jerusalem kag partidahon paagi sa paggabot-gabot. Pareho lang kamo sa ila nga mga kaaway sang Israel. 12 Wala kuntani kamo nagkalipay sang tion sang kalamidad sang katawhan sang Juda, nga inyo kadugo. Wala kuntani kamo nagkasadya sang tion sang pagkalaglag nila. Kag wala kuntani kamo nagpabugal sang tion sang ila kalisod. 13 Wala kuntani kamo nagsulod sa siyudad sang akon katawhan sang tion sang ila kalaglagan, kag nagpanguha sang ila pagkabutang. Kag wala kuntani kamo nagkalipay sang tion sang ila pag-antos. 14 Wala kuntani kamo nagtindog sa ginsang-an sang mga dalan sa pagpamatay sang mga nagpalagyo halin sa Jerusalem. Kag wala kuntani ninyo sila gintugyan sa mga kaaway sang tion sang ila kalisod.”
Pagasilutan sang Dios ang mga Nasyon
15 “Wala kuntani ninyo ginhimo ato sa Jerusalem tungod kay malapit na lang ang tion nga magahukom ako sa tanan nga nasyon. Kag kon ano ang ginhimo ninyo sa iban, amo man ina ang pagahimuon sa inyo. Kon ano ang pagtratar ninyo sa iban, amo man ina ang ibalos sa inyo. 16 Subong nga ginsilutan ang akon katawhan sa akon balaan nga bukid, pagasilutan man sing padayon ang tanan nga nasyon. Silutan ko gid sila sing tama hasta nga magakalawala sila.”
Mangin Madinalag-on ang Israel
17 “Pero may mabilin nga mga Israelinhon sa Bukid sang Zion, kag sa liwat mangin balaan ini nga lugar. Kag maangkon liwat sang mga kaliwat ni Jacob ang mga duta nga ila anay ginapanag-iyahan. 18 Ang mga kaliwat ni Jacob kag ni Jose mangin pareho sang kalayo nga magalaglag sang mga kaliwat ni Esau, pareho sang pagsunog sang dagami. Kag wala sing may mabilin sa mga kaliwat ni Esau. Matabo gid ini, kay ako, ang Ginoo, ang nagasiling sini.
19 “Pagasakupon sang mga Israelinhon nga taga-Negev ang Bukid ni Esau. Kag pagasakupon sang mga Israelinhon nga nagaestar sa mga bulobukid sa nakatundan ang duta sang mga Filistinhon. Pagasakupon sang mga Israelinhon ang duta sang Efraim kag Samaria. Kag pagasakupon sang mga kaliwat ni Benjamin ang Gilead. 20 Pagasakupon sang madamo nga mga Israelinhon nga halin sa pagkabihag ang duta sang mga Canaanhon hasta sa Zarefat. Kag pagasakupon sang mga taga-Jerusalem nga halin sa pagkabihag sa Sefarad ang mga banwa sang Negev. 21 Magataklad ang mga manughilway sang Israel sa Bukid sang Zion, sa pagdumala sa katawhan nga nagaestar sa Bukid ni Esau. Kag ako, ang Ginoo, amo ang magahari.”


text: 7 Mao kini ang gipakita kanako sa Soberanong Ginoong Jehova, ug, tan-awa! gipatungha niya ang usa ka panon sa mga dulon sa sinugdan sa pag-abot sa ulahing pagpugas.+ Ug, tan-awa! kadto mao ang ulahing pagpugas human magalab ang balili sa hari.2 Ug nahitabo nga human makaon niini ang katanoman sa yuta, ako miingon: “Oh Soberanong Ginoong Jehova, palihog, pasayloa.+ Kinsa ang motindog nga iya ni Jacob? Kay siya gamay man!”+3 Si Jehova nagbasol mahitungod niini.+ “Kini dili mahitabo,” miingon si Jehova.4 Mao kini ang gipakita kanako sa Soberanong Ginoong Jehova, ug, tan-awa! ang Soberanong Ginoong Jehova nagtawag ug usa ka pakigtigi pinaagi sa kalayo;+ ug kini naglamoy sa dakong halawom nga katubigan ug milamoy sa luna sa yuta.5 Ug ako miingon: “Oh Soberanong Ginoong Jehova, palihog, hunong una.+ Kinsa ang motindog nga iya ni Jacob? Kay siya gamay man!”+6 Si Jehova nagbasol mahitungod niini.+ “Kana, usab, dili mahitabo,” miingon ang Soberanong Ginoong Jehova.7 Mao kini ang iyang gipakita kanako, ug, tan-awa! si Jehova nagtindog diha sa usa ka paril nga hinimo pinaagi sa usa ka tunton,+ ug may usa ka tunton sa iyang kamot.8 Unya si Jehova miingon kanako: “Unsay imong nakita, Amos?” Busa ako miingon: “Usa ka tunton.” Ug si Jehova miingon: “Ania, ako magpahimutang ug usa ka tunton sa taliwala sa akong katawhang Israel.+ Dili na ako magpasaylo pa niini.+9 Ug ang hatag-as nga mga dapit ni Isaac+ mahimong biniyaan, ug ang mga sangtuwaryo+ sa Israel mangagun-ob;+ ug ako motindog batok sa balay ni Jeroboam uban ang usa ka espada.”+10 Ug si Amazias nga saserdote sa Bethel+ nagpasugo ngadto kang Jeroboam+ nga hari sa Israel, nga nag-ingon: “Si Amos nakigkunsabo batok kanimo sa sulod mismo sa balay sa Israel.+ Ang yuta dili makaantos sa tanan niyang pulong.+11 Kay mao kini ang giingon ni Amos, ‘Pinaagi sa espada mamatay si Jeroboam; ug mahitungod sa Israel, kini madestiyero gayod gikan sa kaugalingon niyang yuta.’”+12 Ug si Amazias miingon kang Amos: “Oh bisyonaryo,+ lakaw, kalagiw ngadto sa yuta sa Juda, ug didto kaon ug tinapay, ug didto makapanagna ka.13 Apan ayaw na gayod panagna pa sa Bethel,+ kay kini mao ang sangtuwaryo sa usa ka hari+ ug kini mao ang balay sa usa ka gingharian.”14 Unya si Amos mitubag ug miingon kang Amazias: “Ako dili usa ka manalagna, ni ako anak sa usa ka manalagna;+ apan ako usa ka tig-alima sa mga hayop+ ug tigtudyok sa mga igos sa kahoyng sikomoro.15 Ug ako gikuha ni Jehova gikan sa pagkamagbalantay sa panon sa mga hayop, ug si Jehova miingon kanako, ‘Lakaw, panagna ngadto sa akong katawhang Israel.’+16 Ug karon patalinghogi ang pulong ni Jehova, ‘Ikaw ba nag-ingon: “Dili ka gayod managna batok sa Israel,+ ug dili ka gayod magpadangat ug pulong+ batok sa balay ni Isaac”?17 Busa mao kini ang giingon ni Jehova: “Mahitungod sa imong asawa, siya mahimong pampam diha sa siyudad.+ Ug mahitungod sa imong mga anak nga lalaki ug sa imong mga anak nga babaye, sila mangapukan pinaagi sa espada. Ug mahitungod sa imong yuta, pinaagi sa igsusukod nga pisi kini bahinbahinon. Ug mahitungod kanimo, ikaw mamatay sa yuta nga mahugaw;+ ug mahitungod sa Israel, kini madestiyero gayod gikan sa iyang kaugalingong yuta.”’”+


text:
Ang taga PNP, NAVFORCEN, 78th IB ug asosasyon sa nagkadaiyang mga grupo sa mga mag-uuma sa maong lungsod nag-ambahan sa kalihukan. Ni-abag usab ang mga opisyales sa barangay, ug ubang mga grupong mahigugmaon sa kinaiyahan.
Mga gapnod, mga nanga-anud nga kahoy, kawayan, sagbot ug uban pa nga nadala sa bul-og sa tubig ilabi na kong dunay dakong baha ang gipanghipos sa mga ni-apil. Kini nga kalihukan gitumong aron mas molungtad ug dili dayon maguba ang Can-asujan Dam.
Ang labing dakong kapuslanan sa dam mao ang iyang dakong tampo pagpalambo sa kapin sa 700 ka ektaryang kahumayan ug mga utanon sa 12 ka barangay sa ubos nga nakapahimus sa patubig. Kay napugngan na man ang pinatuyangan nga pag-awas sa tubig, nidagko ug nilawom ang duha ka tinubdang sapa—ang Can-asujan ug Pondol—nga nakatabang sab sa panginabuhi sa mga molupyo sa ibabaw nga naagian sa mga sapa. (news from Junrey Nadela and Leo Lastimosa of ABS-CBN)


text:
KAPITULO 118
Naglalis Kon Kinsay Kinalabwan
MATEO 26:31-35 MARCOS 14:27-31 LUCAS 22:24-38 JUAN 13:31-38
NAGTAMBAG SI JESUS BAHIN SA PANGAMBISYON NGA MOLABAW
GITAGNA ANG PAGLIMOD NI PEDRO
GUGMA ANG ILHANAN SA MGA TINUN-AN NI JESUS
Sa kataposang gabii ni Jesus uban ang iyang mga apostoles, gihatagan sila ni Jesus ug maayong panig-ingnan sa pagpaubos pinaagi sa paghugas sa ilang tiil. Ngano man? Tungod sa ilang kahuyangan. Diyosnon ang mga apostoles, pero naghunahuna gihapon sila kon kinsay kinalabwan nila. (Marcos 9:33, 34; 10:35-37) Niining gabhiona mitungha na pod kini nga kahuyangan.
Ang mga apostoles naglalis kon “kinsay kinalabwan nila.” (Lucas 22:24) Seguradong naguol si Jesus nga nag-away na sab sila! Unsay iyang gihimo?
Imbes kasab-an ang mga apostoles, nagpailob si Jesus ug gitambagan sila: “Ang mga hari sa mga nasod nagharihari kanila, ug kadtong may awtoridad kanila gitawag nga mga Tigpanalangin. Apan dili mo angayng mahisama nila. . . . Kay kinsa ba ang labaw, ang nagakaon o ang nagasilbi?” Dayon gipahinumdoman niya sila sa iyang panig-ingnan. Si Jesus miingon: “Apan ania ako nagsilbi kaninyo.”—Lucas 22:25-27.
Bisag dili hingpit ang mga apostoles, wala nila biyai si Jesus sa malisod nga mga situwasyon. Busa siya miingon: “Maghimo ko ug pakigsaad kaninyo, maingon nga ang akong Amahan naghimog pakigsaad kanako alang sa usa ka gingharian.” (Lucas 22:29) Sila maunongong mga sumusunod ni Jesus. Gipasaligan niya sila nga pinaagi sa iyang pakigsaad kanila, sila magmando uban niya sa Gingharian.
Bisag nindot kaayo ang ilang paglaom, sila tawo lang ug dili hingpit. Si Jesus miingon kanila: “Gusto ni Satanas nga ayagon mo sama sa trigo,” nga magkatibuagsa dihang ayagon. (Lucas 22:31) Siya mipasidaan sab: “Kamong tanan mobiya kanako karong gabhiona, kay kini nahisulat: ‘Akong patyon ang magbalantay, ug magkatibulaag ang panon sa mga karnero.’”—Mateo 26:31; Zacarias 13:7.
Si Pedro wala mouyon, ug miingon: “Dili gyod ko mobiya nimo, bisan pag biyaan ka sa tanan!” (Mateo 26:33) Giingnan ni Jesus si Pedro nga sa dili pa ang sunoy motuktugaok ug kaduha nianang gabhiona, ilimod siya ni Pedro. Pero si Jesus miingon: “Nangamuyo ko sa Diyos nga unta ang imong pagtuo dili moangka, ug dihang makahinulsol ka na ug makabalik, palig-ona ang imong mga igsoon.” (Lucas 22:32) Pero miinsistir gyod si Pedro: “Bisan pag mamatay ko uban nimo, dili gyod ka nako ilimod.” (Mateo 26:35) Gisulti sab kini sa ubang apostoles.
Giingnan ni Jesus ang iyang mga tinun-an: “Kadiyot na lang ko ninyong makauban. Kamo mangita nako; ug ang akong gisulti sa ubang Hudiyo isulti usab nako kaninyo karon.” Dayon siya miingon: “Hatagan mo nakog bag-ong sugo, nga kamo maghigugmaay; sama sa akong paghigugma kaninyo, kamo usab maghigugmaay. Kon kamo dunay gugma sa usag usa, ang tanan makaila nga kamo akong mga tinun-an.”—Juan 13:33-35.
Pagkadungog sa giingon ni Jesus nga kadiyot na lang niya silang makauban, si Pedro nangutana: “Ginoo, asa ka moadto?” Si Jesus mitubag: “Dili pa ka makaadto karon sa akong adtoan, apan makaadto ra unya ka.” Wala makasabot si Pedro, busa siya miingon: “Ginoo, nganong dili man ko makaadto karon? Itugyan nako ang akong kinabuhi alang kanimo.”—Juan 13:36, 37.
Dayon gipahinumdom ni Jesus ang panahon dihang gipadala niya ang mga apostoles sa pagsangyaw sa Galilea nga dili magdalag kuwarta o pagkaon. (Mateo 10:5, 9, 10) Siya nangutana: “Duna bay nakulang kaninyo?” Sila mitubag: “Wala!” Pero unsa unyay ilang buhaton? Gisugo sila ni Jesus: “Siya nga may puntil sa salapi ug puyo sa pagkaon padalha niini, ug siya nga walay espada pabaligyaa sa iyang panggawas nga besti aron makapalit siyag espada. Kay sultihan ko kamo nga kinahanglang matuman ang nahisulat bahin kanako, nga nag-ingon: ‘Siya giisip nga kauban sa mga kriminal.’ Ug kini nagakatuman na.”—Lucas 22:35-37.
Gitumong ni Jesus ang panahon dihang ilansang siya sa estaka uban sa mga kriminal. Human niana, makasinati ug grabeng paglutos ang iyang mga sumusunod. Gibati nila nga andam na sila, busa sila miingon: “Ginoo, tan-awa! aniay duha ka espada.” Siya miingon: “Igo na kana.” (Lucas 22:38) Sa ulahi, gitudloan sila ni Jesus ug importanteng leksiyon dihang usa sa iyang mga apostoles migamit ug espada.


text:
MGA BATAN-ON NANGUTANA
Maayo ba nga Manaad nga Magpabiling Virgin?
Unsa ang panaad nga magpabiling virgin?
Ang panaad sa pagpabiling virgin maoy usa ka sinulat o berbal nga panumpa nga dili makigsekso hangtod maminyo.
Kini nga panaad nahimong popular sa mga katuigan sa 1990 dihang ang Southern Baptist Convention sa United States nagmugnag usa ka programa nga “True Love Waits” [Ang Tinuod nga Gugma Makahulat]. Kini nga programa nagpasiugda sa moral nga sukdanan sa Bibliya uban ang positibong impluwensiya sa isigkabatan-on nga ang tumong mao ang pagdasig sa mga batan-on sa dili pagpakigsekso hangtod maminyo.
Wala madugay, dihay susama niini nga programa nga gisugdan diin ang mga nanambong nga miapil sa maong panaad gihatagan ug silver nga singsing agig simbolo (ug magpahinumdom kanila) sa ilang panaad nga dili una makigsekso sa dili pa maminyo.
Epektibo ba kini nga panaad?
Ang tubag nagdepende kon kinsay imong pangutan-on.
Sumala sa tigpanukiduki nga si Christine C. Kim ug Robert Rector, “nakita sa mga pagtuon nga ang panaad sa mga batan-on nga magpabiling virgin igo lang nga nagpadelatar sa mga buhat sa pagpakigsekso sa mga tin-edyer o nagpamenos sa mga higayon sa paghimo niana.”
Sumala sa panukiduki nga gipatik sa Guttmacher Institute, gipakita sa pagtuon nga ang “mga tin-edyer nga nanaad nga magpabiling virgin lagmit makigsekso gihapon sama niadtong wala manaad.”
Nganong nagkalahi ang mga resulta?
Sa ubang pagtuon, ang mga nanaad gitandi niadtong wala manaad kinsa dili managsama ug panglantaw bahin sa pagpakigsekso.
Sa laing pagtuon, ang mga nanaad gitandi niadtong wala manaad kinsa managsama ug panglantaw bahin sa pagpakigsekso.
Unsay gipakita sa ikaduha nga pagtuon? Si Dr. Janet Rosenbaum, usa ka espesyalista bahin sa panglawas sa mga tin-edyer, nag-ingon nga paglabay ug lima ka tuig, “ang mga nanumpa ug wala manumpa parehas ra nga nakigsekso.”
Mas maayong himoon
Ang mga programa sa panaad nga magpabiling virgin maayo ug tumong. Pero ang nakaapan kay kini wala magtudlo ug mga prinsipyo nga makatabang kanila sa pagtuman sa ilang panaad. Daghan niadtong nanaad “dili seryoso sa ilang panumpa,” nag-ingon si Dr. Rosenbaum. “Ang paglikay sa pagpakigsekso nagdepende sa determinasyon sa indibiduwal, dili sa pag-apil sa usa ka programa.”
Gitudlo sa Bibliya ang maong determinasyon, dili pinaagig sinulat o berbal nga pagpanumpa sa usa, kondili pinaagi sa pagtabang kaniya sa ‘pagbansay sa iyang gahom sa pagsabot aron sa pag-ila sa maayo ug sa daotan.’ (Hebreohanon 5:14) Gawas pa, ang pagpabiling virgin dili kay basta paglikay lang sa sakit ug pagmabdos; usa kini ka paagi sa pagpakitag pasidungog sa Tagmugna sa kaminyoon.—Mateo 5:19; 19:4-6.
Ang mga sukdanan nga gitudlo sa Bibliya maoy alang sa atong kaayohan. (Isaias 48:17) Gani, ang tanang tawo—bisag pila pay ilang edad—mahimong determinado sa pagsunod sa sugo sa Diyos sa ‘pagkalagiw gikan sa pakighilawas.’ (1 Corinto 6:18) Kon ugaling magminyo sila, ilang bug-os kalipayan kini nga buhat, nga walay angayng kabalak-an ug basolan nga sagad maoy bation niadtong makigsekso una pa maminyo.
Pagkat-og Dugang
Unsaon Nako Pagpatin-aw ang Akong Baroganan Bahin sa Pagpakigsekso?
Kon pangutana-on ka: ‘Virgin ka pa?’ o ‘Unsay imong baroganan bahin sa pagpakigsekso?’ makapatin-aw ka ba sa imong pagtuo pinaagi sa Bibliya?
Ginapresyur Ka ba sa Pagpakigsekso?
Magpadaog ka ba? Dili ka kaha magbasol?


text:
Linatin
Ang Linatin (lingua Latīna, paglitok [laˈtiːna]) usa ka karaan nga pinulongang Indo-Uropeo nga gisulti sa Karaang Roma. Kini ang de facto nga pinulongang internasyonal sa kaalamdag ug pagtuon sa tunga-tunga ug kasadpang Uropa hangtod siglo 17. Pinaagi sa panakop nga Romano, ang Linatin nasabwag sa Mediteraneo ug sa dakong parte sa Uropa. Miebolber kini sa mga pinulongan nga gisulti sa Pransiya, Italya, Rumanya, ug sa Lawis Iberiko, ug hangtod sa mga kolonya sa maong mga nasod. May duha ka klase sa Linatin: ang Klasikong Linatin , ang porma nga gigamit sa balak ug prosa, ug ang Bulgar nga Linatin, ang ngalan sa mga diyalekto sa Linatin, hangtod nanaglahi ngadto sa mga pinulongang Romanse. Human sa paghugno sa Kasadpang Imperyong Romano ug sa paglabaw sa Simbahang Katoliko, ang Linatin nahimong pinulongan sa simbahan (ecclesiastical language) ug mao ang lingua franca sa nakatuon nga sosyedad sa Kasadpan.
Tan-awa usab[usba | edit source]
- Opus Fundatum Latinitas, opisyal nga regulador sa pinulongan
Mga sumpay sa gawas[usba | edit source]
- Wikibooks in Lingua Latina
- Wiktionary in Lingua Latina
- Wikiquote in Lingua Latina
- Wikisource in Lingua Latina
- Ephemeris, online Latin newspaper
- Nuntii Latini, from Finnish YLE Radio 1
- News in Latin, Radio Bremen
- Grex Latine Loquentium (Flock of Those Speaking Latin)
- Circulus Latinus Interretialis (Internet Latin Circle)
- Latinum Schola